**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VJEŽBE ČITANJA I PISANJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DOTAKNI SLOVO I RECI RIJEČ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice na kojima su napisana velika i mala tiskana slova. Kartice magnetima pričvršćuje na ploču. Učenici stoje u koloni nekoliko metara ispred ploče. Učiteljica/učitelj započinje igru tako  da kaže jedno slovo (npr. malo tiskano v). Učenik koji je prvi u koloni treba brzo doći do ploče, dotaknuti karticu s zadanim slovom i reći riječ koja počinje tim slovom (ako je zadano veliko slovo tada treba reći neko ime koje započinje tim slovom). Nakon što je sve točno napravio, zadaje novo slovo sljedećem učeniku i odlazi na kraj reda.  **2. SLAŽEM RIJEČI OD NAUČENIH SLOVA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju.  **Opis aktivnosti:**  Učenici aktivnost provode u paru. Na klupi imaju slova koja su dosad naučili. Zadatak je složiti što više riječi pomoću naučenih slova.  **3. ČITAM REČENICE**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: Kakvim slovom pišemo početak rečenice? Što dolazi na kraj rečenice? Učiteljica/učitelj priprema nekoliko sličica i kartona s riječima od kojih učenici mogu slagati rečenice (Tata ima  auto. Na stolu je vaza. U košari su jabuke. Pas ima kost.) Rečenice ostaju na ploči, a učenici glasno čitaju rečenicu koju učiteljica/učitelj pokaže. Promjenom slika mogu složiti i neke šaljive rečenice npr. Tata ima kost. U autu je vaza.  **4. PIŠEM RIJEČI**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govoren- ja; povezuje glas s odgovarajućim slovom; razlikuje slova od drugih znakova; piše velika i mala slova školskoga formalnog pisma; prepisuje riječi i rečenice; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše riječi velikim tiskanim slovima (IVO, AV, EVO, TEA, TATA, VAU, TI, EVA), a učenici ih u pisanke prepisuju malim (trebaju sami uočiti imena među riječima i napisati ih velikim početnim slovom). Kada svi završe s pisanjem, nekoliko učenika piše riječi na ploču onako kako ih je trebalo napisati, a ostali kontroliraju svoje uratke te ispravljaju riječi koje nisu točno napisali. | Mogu se koristiti preostali digitalni objekti iz nastavnih jedinica:  [Slovo I](https://hr.izzi.digital/DOS/104/334.html)  [Slovo A](https://hr.izzi.digital/DOS/104/338.html)  [Slovo V](https://hr.izzi.digital/DOS/104/349.html)  [Slovo E](https://hr.izzi.digital/DOS/104/350.html)  [Slovo O](https://hr.izzi.digital/DOS/104/390.html)  [Slovo U](https://hr.izzi.digital/DOS/104/391.html)  [Slovo T](https://hr.izzi.digital/DOS/104/392.html) | PID OŠ – C. 1. 2 - Predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |