**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VJEŽBANJE JEZIČNIH SADRŽAJA (rečenica, interpunkcija) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnoga pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SASTAVLJAM RIJEČ, A ZATIM I REČENICE**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; čita riječi, rečenice, tekstove primjereno početnomu opismenjavanju; sluša i razumije uputu i postu pa prema uputi.  **Opis aktivnosti:**  Učenici su podijeljeni u grupe po četvero. Učiteljica/učitelj priprema onoliko omotnica koliko će biti grupa. U svakoj omotnici su izrezana slova koja treba složiti u riječ. Svaka grupa ima svoju riječ (npr. lopta, mačka, torta, balon...). Zadatak je grupe napisati tri rečenice u kojima će uporabiti riječ koju su složili (upitnu, uskličnu i izjavnu rečenicu). Učenici rečenice pišu velikim slovima.  **2. PREPISUJEM REČENICE**  **Ishod aktivnosti:** učenik prepisuje riječi i rečenice; ističe pisanje velikog slova: prva riječ u rečenici; sluša i razumije uputu i postupa prema uputi.  **Opis aktivnosti:**  Učiteljica/učitelj može rečenice iz svake grupe zapisati na ploču (reproducirati s pomoću projektora). Učenici trebaju odabrati tri rečenice (po jednu sa svakim rečeničnim znakom) i prepisati ih u pisanke velikim slovima. U rečenicama trebaju bojom zaokružiti slova koja u rečenicama trebaju biti velika.  **3. ČITAMO REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj učenicima daje rečenice napisane na listiću. Rečenice na kraju nemaju rečenične znakove pa ih učenici treba staviti. Nakon samostalnog rada učenici čitaju rečenice pazeći na rečenične znakove.  PRIMJER REČENICA:  Vani je pao snijeg  Djeca su istrčala na igralište  Tko je donio mrkvu  Gdje je lonac  Eno Martina  Nosi ugljen i metlu  Hrvoje je napravio veliku grudu  **4. VOLIM ZIMSKE RADOSTI**  **Ishod aktivnosti:** učenik razgovara u skladu sa svojim interesima i potrebama; odgovara cjelovitom rečenicom; poštuje pravila uljudnoga ophođenja tijekom razgovora; sluša i razumije uputu i postupa prema njoj.  **Opis aktivnosti:**  Komunikacijska situacija (vezana uz rečenice s listića) - učiteljica/učitelj s učenicima razgovara o zimskim radostima: Što volite raditi kad pada snijeg? Koje igre igrate? Što sve možete napraviti od snijega? Što su radila djeca kad je pao snijeg? Što su sve donijela na igralište? Tko je donio ugljen i metlu?  Zadatak: Nacrtaj što su djeca mogla napraviti od snijega i predmeta koje su donijeli na igralište. | Mogu se koristiti objekti iz modula [Slova](https://hr.izzi.digital/DOS/104/326.html).  Objekt [Od učenika do kuhara](https://hr.izzi.digital/DOS/104/414.html#block-22325)  Objekt [Pokušaj i ti](https://hr.izzi.digital/DOS/104/412.html#block-21830)  Objekt [Prepiši riječi i rečenice](https://hr.izzi.digital/DOS/104/410.html#block-33123) | OŠ LK - A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C. 1. 2 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s  komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A - Prepoznaje igru kao važnu razvojnu i društvenu aktivnost. |

Prilog 1: riječi za prvu aktivnost

|  |  |  |  |  |
| --- | --- | --- | --- | --- |
| **l** | **o** | **p** | **t** | **a** |
| **m** | **a** | **č** | **k** | **a** |
| **t** | **o** | **r** | **t** | **a** |
| **b** | **a** | **l** | **o** | **n** |

Prilog 2: listić - rečenični znakovi i čitanje

**Vani je pao snijeg**

**Djeca su istrčala na igralište**

**Tko je donio mrkvu**

**Gdje je lonac**

**Eno Martina**

**Nosi ugljen i metlu**

**Hrvoje je napravio veliku grudu**