**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | PONAVLJANJE JEZIČNIH SADRŽAJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - samostalno piše riječi i rečenice samo naučenim slovima  - prepisuje riječi i rečenice  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RADIM ŠTO PIŠE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice na kojima pišu razne upute npr. prekriži ruke, čučni, podigni desnu ruku...  Jedan učenik izvlači karticu s uputama i okreće ju prema razredu, on sam ne smije vidjeti što na kartici piše.  Ostali učenici čitaju uputu s kartice te izvode zadanu aktivnost, a učenik, koji je izvukao karticu, treba pogoditi koja je aktivnost zadana promatrajući što ostali učenici rade, te ju glasno izreći (npr. Piše da trebaju podići desnu nogu.).  **2. SLIJEPLJENE RIJEČI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Učiteljica/učitelj priprema nekoliko rečenica koje će izgovarati tako da rečenice izgovara u nepravilnim naglasnim cjelinama, npr:  Rečenicu *Karlo voli sladoled od vanilije.* izgovara: **Kar lov oli sla doled od vani lije.**  Učenici pažljivo slušaju i pokušavaju odgonetnuti kako ispravno glase riječi u rečenici.  **3. SMIŠLJAMO REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; samostalno piše riječi i rečenice samo naučenim slovima; čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma.  Opis aktivnosti:  Učenici su podijeljeni u grupe po četvero. Zadatak svake grupe je smisliti po dvije slijepljene rečenice (kao u prvoj situaciji). Nakon predviđenog vremena predstavnik grupe čita rečenicu nepravilno. Ostali učenici pažljivo slušaju, pokušavaju pogoditi kako bi rečenica trebala glasiti i pravilno je izgovaraju. Učenik koji pogodi kako rečenica ispravno glasi, zapisuje ju na ploču velikim tiskanim slovima.  **4. PIŠEMO REČENICE**  **Ishod aktivnosti:** učenikpiše velika i mala slova školskoga formalnog pisma; piše rečenični znak na kraju rečenice; povezuje napisano slovo s glasom; čita riječi, rečenice, tekstove primjereno početnomu opismenjavanju; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Nekoliko učenika čita rečenice napisane na ploči. Zadatak učenika je prepisati rečenice u svoje pisanke velikim tiskanim slovima i pritom paziti na rečenične znakove na kraju svake rečenice.  Učiteljica/učitelj provjerava učinak samostalnog rada učenika. | Mogu se koristiti preostali objekti iz modula [Slova](https://hr.izzi.digital/DOS/104/326.html). | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo.  ZDR - A. 1. 1. B – Opisuje važnost redovite tjelesne aktivnosti za rast i razvoj; B. 1. 3. A – Prepoznaje igru kao važnu razvojnu i društvenu aktivnost. |

Prilog

Sanj aim anovi rom o bil.

Iva nvol ipje vatika rao ke.

Želi šlipo je stik ol ač?

Mož emoli do vrši tipla kat?