**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO A a | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. CRTAM RIJEČI SA SLOVOM A**  **Ishod aktivnosti:** učenik sluša i razumije uputu i postupa prema uputi; prepoznaje fonološku strukturu govora u komunikacijskoj situaciji slušanja i govorenja.  **Opis aktivnosti:**  Učenici su podijeljeni u tri grupe. Svaki učenik dobio je jedan papirić. Učenici jedne grupe trebaju na papirić nacrtati predmet čiji naziv počinje glasom A, druga grupa predmet kojem je u nazivu glas A u sredini i treće grupa predmet čiji naziv završava glasom A.  Učiteljica/učitelj na ploču crta tablicu s tri stupca i označuje ih kao početak, sredinu i kraj. Kada učenik dovrši svoj crtež, smješta ga u odgovarajući stupac tablice. Učenici promatraju crteže, analiziraju ih i provjeravaju jesu li svi učenici ispravno nacrtali i smjestili u tablicu.  **2. GDJE ČUJEM GLAS A**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika naglas čita riječi ispod ilustracija. Učenici izdvajaju slovo A kao slovo koje se ponavlja u svim riječima. Komunikacijska situacija: Pročitaj prvu riječ. Koje glasove čuješ kad kažeš riječ ANJA? Na kojem mjestu se nalazi glas A? U kojim se još riječima glas A nalazi na prvom mjestu? (…u sredini, na kraju riječi?)  Učiteljica/učitelj najavljuje učenje velikog i malog slova A te piše slova (veliko i malo A) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO ZNA PISATI**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - ustati, raširiti noge u blagi raskoračni stav, pokretima ruku u visini koljena napraviti slovo A  - naopako A - leći na pod noge dignuti uvis i opet kod koljena staviti ruku  - veliko slova A - uhvatiti se u paru (pogledaj slovo u Početnici). Tjelopis nam ujedno služi i kao rekreativna pauza.  **4. SLOVO A SE SAKRILO**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova.  **Opis aktivnosti:**  Učiteljica/učitelj učenicima dijeli papire. Papiri su u raznim bojama. Učenici trebaju trganjem papira napraviti slovo A. Učiteljica/učitelj slova pomoću magneta stavlja na ploču. Učenici promatraju uratke svojih prijatelja. Učiteljica/učitelj potiče razgovor: Od koliko se i kakvih crta sastoji slovo A?  Rad s Početnicom (5. zadatak): Učenici trebaju na crtežu uočiti i bojom podebljati slova A.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo A zaokruženo i ima krunu. To je zlatno slovo. Učenici pišu veliko slovo A do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  **6. UOČAVAM SLOVO U RIJEČIMA**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja.  **Opis aktivnosti:**  Učenici promatraju ilustracije u 7. zadatku. Imenuju što se nalazi na sličicama.  Komunikacijska situacija: Što je prikazano na prvoj sličici? Koje glasove čuješ kad kažeš AUTO? Na kojem se mjestu nalazi glas A? Što treba napraviti ako riječ AUTO u sebi sadrži slovo A?  **7. NAĐI PAR**  **Ishod aktivnosti:** učenik sluša jednostavne tekstove iz različitih izvora; sluša i razumije uputu i postupa prema uputi.  **Opis aktivnosti:**  Za aktivnost učiteljica/učitelj treba za svakog učenika pripremiti po tri kartice. Na karticama su nacrtana tri trokuta. Na prvoj je obojen prvi, na drugoj onaj u sredini, a na trećoj onaj na kraju. Učiteljica/učitelj čita riječi i projicira ih napisane, a učenici dižu u zrak papirić ovisno o tome na kojem se mjestu u riječi nalazi glas/slovo A.  Učenici čitači mogu nakon aktivnosti čitati rečenice iz 8. zadatka u Početnici. Svi učenici prate čitanje i uočavaju slova A u riječima. | [Jedinica Slovo A](https://hr.izzi.digital/DOS/104/338.html)  Objekt [Male priče o velikim slovima, Slovo A.](https://hr.izzi.digital/DOS/104/338.html#block-4002)  Objekt [Gdje se sakrilo A?](https://hr.izzi.digital/DOS/104/338.html#block-3664)  Objekt [Pišem *a*.](https://hr.izzi.digital/DOS/104/338.html#block-3714)  Objekt [Koliko slova a?](https://hr.izzi.digital/DOS/104/338.html#block-8895) | OŠ LK – 1. A. 1 – Učenik odgovara likovnim i vizualnim izražavanjem na razne vrste poticaja.  MAT OŠ – C. 1. 2 – Učenik crta i razlikuje ravne i zakrivljene crte.  PID OŠ – C. 1. 2 – Učenik predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |