**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | TKO SAM JA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi  **OŠ HJ B 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  - pripovijeda o događajima iz svakodnevnoga života koji su u vezi s onima u književnome tekstu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.PRIJATELJI NA KARTICAMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj započinje komunikaciju s učenicima. Predstavlja se, a zatim iz kutije izvlači kartice s imenima učenika (imena su napisana velikim tiskanim slovima). Učenici pojedinačno dolaze po kartice s imenima te još jednom glasno izgovaraju svoje ime. Odlaze na mjesto i karticu stavljaju ispred sebe na klupu.  **2. NOVA OSOBA U NAŠIM ŽIVOTIMA**  Ishod aktivnosti: učenik izražava opisane situacije i doživljeno u književnome tekstu riječima, crtežom i pokretom; govori o čemu razmišlja i kako se osjeća nakon čitanja/slušanja književnoga teksta; pripovijeda o događajima iz svakodnevnoga života koji su u vezi s onima u književnome tekstu; sluša i razumije uputu i postupa prema uputi.  Opis aktivnosti:  Komunikacijska situacija – učiteljica/učitelj čita pjesmicu. OSMIJEHOM VAS UVIJEK PRATIM,  SKOK DO PLOČE, PA SE VRATIM. DIJELIM S VAMA PUNO ZNANJA, UMIRUJEM TEŽA STANJA. SVAKOM ĐAKU PRIJATELJICA,  JA SAM TVOJA UČITELJICA.  Učenici izražavaju svoje dojmove o slušanom tekstu. Otvaraju udžbenik i opisuju sliku učiteljice. Uspoređuju učiteljicu s ilustracije sa svojom učiteljicom – poveznica s iskustvom. Učiteljica objašnjava učenicima zadatak – dovršiti učiteljičin šal.  Učiteljica objašnjava i ostale zadatke iz udžbenika (jedan po jedan). Učenici pristupaju samostalnom radu.  **3. JA SAM, TI SI**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici ustaju i formiraju krug zajedno s učiteljicom/učiteljem.  ZADATAK: Izreci svoje ime, a zatim ime prijatelja sa svoje lijeve strane (npr. ja sam Lidija, a ti si Filip). Učenici izgovaraju redom svoja imena dok ne dođu do onog učenika koji je bio prvi.  **4. LIJEVO - DESNO**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici se vraćaju na svoja mjesta. Vođeni uputama učiteljice/učitelja rješavaju zadatke. Pomoću 6. i 7. zadatka (spoji točkice i oboji crtež ruke kojom pišeš) uvježbavamo razlikovanje lijeve i desne strane te možemo korelirati s gradivom matematike (točka i crta).  U 4. zadatku učenici trebaju obojiti crtež pernice U komunikacijskoj situaciji treba povezati s gradivom matematike: Pogledaj što se sve nalazi u pernici? Koji smo predmet iz pernice danas spominjali? Za što nam služi  šiljilo? Što se događa s olovkom koju šiljimo? Promotri pernicu i pronađi olovku koja je najviše šiljena. Kakva je  ona u odnosu na ostale olovke? (Najkraća.) Dodatni zadatak – oboji najkraću bojicu žutom bojom. | U različitim situacijama osjećamo se različito. Nabroji neke osjećaje. Objekt [Ja sam osjećajno, razigrano, veselo i pametno dijete.](https://hr.izzi.digital/DOS/104/333.html#block-50199)  Tino je krenuo u školu, baš kao i ti. Upoznao je učiteljicu, Ninu i ostale prijatelje u razredu.  Pogledaj kako mu je bilo! [Objekt Idemo u školu.](https://hr.izzi.digital/DOS/104/333.html#block-50203)  [Objekt Složi slagalicu.](https://hr.izzi.digital/DOS/104/333.html#block-3564)  [Objekt Volim…](https://hr.izzi.digital/DOS/104/333.html#block-3573)  Pogledaj ove aktivnosti i razgovaraj s prijateljima o onoj koju ti radiš uspješno. | MAT OŠ – D. 1. 2 Prepoznaje odnose među predmetima (dulji – kraći – jednako dug, veći – manji – jednak, ispred – iza – između, jednako – nejednako).  PID OŠ – B. 1. 3 Prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad; C. 1. 1 Otkriva svoju ulogu u zajednici i povezanost s ostalim članovima s kojima je povezan događajima, interesi- ma, vrijednostima.  GOO – A. 1. 1 Ponaša se u skladu s dječjim pravima u svakodnevnom životu.  OSR – A. 1. 1 Uključuje se u ponuđene aktivnosti s vršnjacima; A. 1. 3 Opisuje svoje želje i interese; B. 1. 2 Aktivno sluša, daje i prima povratne informacije i komunicira u skladu s komunikacijskim pravilima.  IKT – A. 1. 1 Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. |