**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VJEŽBA - ČITANJE I PISANJE (DŽ, Đ) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SMJESTI RIJEČ U TABLICU**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice s riječima koje sadrže slova Đ ili DŽ, no na karticama su ta slova izostavljena. Na ploči je nacrtana tablica sa stupcima Đ i DŽ. Učenik uzima karticu, čita riječ kao da pišu sva slova i smješta karticu u točan stupac (npr. riječ PI\_ \_AMA u stupac ispod slova DŽ).  Prijedlog riječi:  Đ – đak, grožđe, rođendan, đurđica, leđa, mađioničar, đon, tvrđava, gospođa, lađa, punđa  DŽ – udžbenik, džep, džem, džemper, svjedodžba, džip, džungla, pidžama, patlidžan, džeparac, pandža,  **2. SASTAVLJAMO REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; razlikuje slova od drugih znakova; piše velika i mala slova školskoga formalnog pisma; samostalno piše riječi i rečenice samo naučenim slovima; piše rečenični znak na kraju rečenice.  **Opis aktivnosti:**  Učenici sjede u grupama po četvero. Učiteljica/učitelj za svaku grupu priprema parove riječi od kojih učenici trebaju napisati rečenice. Svaka grupa dobiva po tri para riječi.  Npr.  ĐAK – UDŽBENIK  DŽEM – GROŽĐE  DŽIP - DŽUNGLA  **3. ČITAMO REČENICE**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju rečenice koje su zapisali. Učiteljica/učitelj rečenice zapisuje na ploču tako da ih svi vide. Učenici čitaju napisane (projicirane) rečenice (svaki učenik čita jednu rečenicu, čitaju redom).  **4. PREPISUJEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učenici prepisuju pet rečenica prema vlastitom odabiru. Pritom trebaju paziti na početak rečenice (veliko slovo) kao i na rečenične znakove na kraju rečenice. | Jedinica [Slovo dž](https://hr.izzi.digital/DOS/104/419.html)  Objekt [Uljez među riječima](https://hr.izzi.digital/DOS/104/419.html#block-23975)  Objekt [Ljubičasto povrće](https://hr.izzi.digital/DOS/104/419.html#block-23978)  Objekt [Vrijeme je za kviz](https://hr.izzi.digital/DOS/104/419.html#block-23950)  Jedinica [Slovo đ](https://hr.izzi.digital/DOS/104/420.html)  Objekt [Posvađane riječi](https://hr.izzi.digital/DOS/104/420.html#block-23996)  Objekt [Gdje je đ?](https://hr.izzi.digital/DOS/104/420.html#block-24056)  Objekt [Za znatiželjne](https://hr.izzi.digital/DOS/104/420.html#block-24085) | **GOO** – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  **OSR** – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  **UKU** – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti štomisli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog

|  |  |  |
| --- | --- | --- |
| **đak** | **grožđe** | **rođendan** |
| **đurđica** | **leđa** | **mađioničar** |
| **đon** | **tvrđava** | **gospođa** |
| **lađa** | **punđa** | **udžbenik** |
| **džep** | **džem** | **džemper** |
| **džip** | **džungla** | **pidžama** |
| **svjedodžba** | **patlidžan** | **pandža** |
| **džeparac** | **narudžba** |  |