**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | PONAVLJANJE (prije pisane provjere) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POPUNI TABLICU**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; piše velika i mala slova školskoga formalnog pisma; povezuje napisano slovo s glasom, povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj priprema papire s tablicama.    Učenici su podijeljeni u grupe po troje. Svaka grupa dobiva tablicu koju treba popuniti u što kraćem vremenu. Pobjednik je grupa koja prva točno popuni tablicu. Učiteljica/učitelj zadatak objašnjava na ploči na primjeru slova L.    Kada su sve grupe popunile tablice, čitaju riječi koje su zapisali.  **2. PIŠEMO REČENICE**  **Ishod aktivnosti:** učenik piše velika i mala slova školskoga formalnog pisma; samostalno piše riječi i rečenice samo naučenim slovima; piše rečenični znak na kraju rečenice; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici trebaju odabrati jednu biljku, životinju, predmet i ime te o svakome napisati rečenicu (svaki učenik treba napisati četiri rečenice).  Nakon što su napisali, učenici čitaju svoje rečenice**. Uč**iteljica/učitelj prate jesu li rečenice točno napisane (red riječi u rečenici i rečenični znakovi).  **3. RED RIJEČI U REČENICI**  **Ishod aktivnosti:** učenik piše velika i malaslova školskoga formalnog pisma; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše nekoliko nizova riječi. Učenici trebaju pročitati riječi i otkriti rečenicu koja se krije u nizovima. Rečenicu trebaju zapisati u bilježnicu i staviti odgovarajući rečenični znak.  **PRAVI ZA LUCIJIN ROĐENDAN TORTU MAMA**  **SU DJED I OTIŠLI GDJE BAKA**  **JURI PAZI, AUTO**  **POPRAVLJA STARE UJAK URE**  **4. DIKTAT ZA VJEŽBU**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici zapisuju riječi i rečenice po diktatu. Učiteljica/učitelj čita riječ ili rečenicu. Nekoliko učenika ponavlja riječ ili rečenicu, a zatim učenici samostalno zapisuju u pisanke.  **ANJA JE PREHLAĐENA.**  **OBUKLA JE PIDŽAMU I LEGLA U KREVET.**  **MAMA ĆE JOJ DONIJETI TOPLI ČAJ.**  **POPIT ĆE I SIRUP PROTIV KAŠLJA.**  **SUTRA ĆE VEĆ BITI BOLJE.** |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravi- lima; C. 1. 2 Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog

|  |  |  |  |  |
| --- | --- | --- | --- | --- |
| SLOVO | BILJKA | ŽIVOTINJA | PREDMET | IME |
| **K** |  |  |  |  |
| **M** |  |  |  |  |
| **G** |  |  |  |  |
| **B** |  |  |  |  |