**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | DŽEPNE NOVOSTI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - prepoznaje slova  - povezuje glasove i slova u slogove i cjelovitu riječ te riječi u rečenicu  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NOVOSTI**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje slova; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Na ploči su razbacana slova od kojih učenici trebaju složiti riječ (NOVOSTI - riječ je teža pa nakon nekoliko pokušaja učiteljica/učitelj može otkriti prvo ili prva dva slova):  **V O O I**  **N S T**  Učiteljica/učitelj razgovara s učenicima o novostima: Što su novosti? Čemu nam služe? Što je džep? Što sve stane u džep? Koliko velike predmete možete nositi u džepu? Što bi bile džepne novosti?  Učiteljica/učitelj najavljuje čitanje teksta *Džepne novosti*.  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora.  **Opis aktivnosti:**  Učenici sjede u krugu. Učiteljica/učitelj čita tekst *Džepne novosti* (Zvučna čitanka), a prije čitanja postavlja pitanje: Zašto psić treba još malo narasti? Učenici pažljivo slušaju priču da bi mogli odgovoriti na pitanje.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu.  **Opis aktivnosti:**  Učenici iznose svoje osjećaje nakon slušanja priče. Odgovaraju na pitanje postavljeno prije slušanja. (Psić treba narasti da ga vlasnici ne bi izgubili u stanu.) Učenici još jednom čitaju tekst tako da svatko čita jednu rečenicu. (Treba paziti da tri rečenice u kojima se spominje džep čitaju učenici koji su čitači.)  Učiteljica/učitelj pitanjima vodi učenike u sadržajnu analizu teksta: Zašto je knjiga premala da bi je zvali džepna? Koliko ima stranica? Koliko ima ilustracija? Što nam je potrebno za čitanje male knjige? Je li ona najmanja knjiga? Kako se zove maleni pas? Kojoj vrsti pasa pripada? Koliko je visoka, kao što? Zašto bi je mogli izgubiti? Stane li bicikl u džep? Koliko je velik? Što trebamo raditi da bismo ga mogli voziti?  **4. PIŠEM I CRTAM**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori, sluša i razumije uputu i postupa prema uputi.  **Opis aktivnosti:**  Komunikacijska situacija: Koja vi bića poznajete, a da su dovoljno mala da vam stanu u džep? Koji predmeti stanu u džep? Učenici otvaraju pisanke. Učiteljica/učitelj na ploču zapisuje rečenice koje učenici prepisuju u pisanke.  NOVOSTI  POSTOJI KNJIGA VELIKA KAO ZRNO SOLI.  PAS TOUDI MALEN JE POPUT DLANA.  NAJMANJI BICIKL VELIK JE KAO TENISICA.  Ispod rečenica učenici zapisuju:  MALENA BIĆA MALENI PREDMETI  Zadatak je nacrtati nekoliko bića i predmeta koji bi mogli stati u džep. | Zvučna čitanka: [Slovo dž](https://hr.izzi.digital/DOS/104/633.html#block-8305) (Džepne novosti) | OŠ LK A. 1. 1 - Učenik prepoznaje umjetnost kao način komunikacije i odgovora na različite poticaje  likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |