**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | VELIKO I MALO SLOVO Š š | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - govori više cjelovitih rečenica tematski povezanih u cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROMATRAM I PRIČAM**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Učenici promatraju ilustracije u Početnici i prisjećaju se priče *Kiša u šumi*. O svakoj ilustraciji trebaju izreći jednu rečenicu. Učiteljica/učitelj ih potiče pitanjima: Koji je naslov priče? Gdje je padala kiša? Tko se sakrio ispod lišća? Učenici imitiraju šuškanje lišća. Tko se sklonio od kiše u krošnju drveća? Gdje su se čule žabe? Zašto je žabama ovo prekrasan dan? Učiteljica/učitelj piše na ploču: KIŠA ŠUŠTI.  Učenici, uz glasovnu analizu i sintezu, izdvajaju glas koji se najviše puta ponavlja u rečenici. Zaokružuju slovo Š na ploči.  **2. GDJE ČUJEM GLAS S**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj uputama i pitanjima započinje komunikacijsku situaciju: Pročitaj prvu riječ. Koje glasove čuješ kad kažeš riječ ŠUMA? Na kojem se mjestu nalazi glas Š? U kojim se još riječima glas Š nalazi na prvome mjestu? Pročitaj riječi u kojima je Š samo u sredini. Učenici nabrajaju nekoliko riječi u kojima je Š u sredini. Čitaju riječ u kojoj se Š nalazi na kraju.  Učenici čitaju slikovne rečenice. Pomoću glasovne analize uočavaju gdje se u riječima nalazi slovo Š.  Učiteljica/učitelj najavljuje učenje velikog i malog slova Š te piše slova (veliko i malo Š) na ploču. Učenici opisuju slovo, pišu slovo po zraku, a zatim i u prazan prostor na ploči. Uspoređuju slovo sa slovom S.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. OBOJI SLOVO Š**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno  izgovara glasove i naglašava riječi primjereno početnomu opismenjavanju; sluša i razumije uputu i postupa  prema uputi.  **Opis aktivnosti:**  Učenici izrađuju slova S od plastelina. Nakon što su izradili slova, učenici se slobodno kreću po razredu i promatraju uratke ostalih.  Učenici promatraju crteže u 4. zadatku. Imenuju životinje i predmete na ilustracijama. Izdvajaju ilustracije u čijim se nazivima nalazi glas š. Zadatak je obojiti slovo Š iznad sličice u čijem se nazivu nalazi glas š.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo Š zaokruženo i ima krunu - to je zlatno slovo. Učenici pišu veliko slovo Š do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu: Što šuti u šumi? treba prepisati u crtovlje.  **6. SLUŠAM PRIJATELJA KOJI ČITA**  **Ishod aktivnosti:** učenik sluša jednostavne tekstove iz različitih izvora; govori više cjelovitih rečenica tematski povezanih u cjelinu; sluša i razumije uputu i postupa prema uputi.  **Opis aktivnosti:**  Učenici čitači čitaju rečenice napisane u 6. zadatku. Ostali pozorno slušaju.  Komunikacijska situacija: učenici smišljaju svoja objašnjenja o razlozima zbog kojih se psi i mačke ne vole. | Objekt [Šiš - miš - iš](https://hr.izzi.digital/DOS/104/399.html#block-16145)  Objekt [Šišmišev let](https://hr.izzi.digital/DOS/104/399.html#block-11426)  Objekt [Pišem š](https://hr.izzi.digital/DOS/104/399.html#block-11433)  Objekt [*Vrijeme je za kviz*](https://hr.izzi.digital/DOS/104/399.html#block-11442) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |