**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | JEZIČNE IGRE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - samostalno piše riječi i rečenice samo naučenim slovima  - prepisuje riječi i rečenice  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLIJEPLJENE RIJEČI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Učiteljica/učitelj priprema nekoliko rečenica koje izgovara tako da riječi ne izgovara kao zasebne cjeline, već ih nasumično spaja (ili razdvaja), npr. rečenicu Djed sjedi u naslonjaču., izgovara: Djed sje diun aslo njaču.  Učenici pažljivo slušaju i pokušavaju odgonetnuti kako ispravno glase riječi u rečenici.  **2. SMIŠLJAMO REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; samostalno piše riječi i rečenice samo naučenim slovima; čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma.  **Opis aktivnosti:**  Učenici su podijeljeni u grupe po četvero. Zadatak svake grupe je smisliti po jednu slijepljenu rečenicu (kao u prvoj situaciji). Nakon predviđenog vremena predstavnik grupe nepravilno čita rečenicu. Učenik koji pogodi kako rečenica glasi pravilno, zapisuje ju na ploču velikim tiskanim slovima.  **3. PIŠEMO REČENICE**  **Ishod aktivnosti: učeni** piše velika i mala slova školskoga formalnog pisma; piše rečenični znak na kraju rečenice; povezuje napisano slovo s glasom; čita riječi, rečenice, tekstove primjereno početnomu opismenjavanju; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Nekoliko učenika čita rečenice napisane na ploči. Zadatak učenika je prepisati rečenice u svoje pisanke velikim slovima (treba pripaziti na rečenične znakove na kraju svake rečenice).  Učiteljica/učitelj provjerava učinak samostalnog rada učenika.  **4. RADIM ŠTO PIŠE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice na kojima pišu razne upute, npr. čučni, okreni se oko sebe, dodirni nos lijevom rukom... Kartice s uputama izvlači učenik koji ne smije vidjeti što na kartici piše, već treba pogoditi zadanu aktivnost promatrajući što ostali učenici rade. Kada učenik uzme karticu, okreće ju prema ostalima koji čitaju uputu i izvode aktivnost koja im je zadana. Učenik koji je izvukao karticu treba pogoditi aktivnost i glasno ju izreći, npr. Piše da trebaju sjesti na pod. |  | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog

|  |
| --- |
| **Čučni.** |
| **Dodirni nos lijevom rukom.** |
| **Okreni se udesno.** |
| **Sjedni na pod.** |
| **Oponašaj stablo koje se ljulja.** |
| **Oblikuj tijelom slovo p.** |
| **Digni početnicu u desnom rukom.** |
| **Namigni.** |
| **Lupi lijevom nogom u pod.** |
| **Poskoči na obje noge.** |
| **Uhvati lijevom rukom desno koljeno.** |
| **Nasmij se.** |
| **Zažmiri.** |
| **Nakloni se.** |