**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | PRIPOVIJEDANJE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - govori više cjelovitih rečenica tematski povezanih u cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. I UZDAH ŠALJE PORUKU**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; govori više cjelovitih rečenica tematski povezanih u cjelinu; sluša i razumije uputu i postupa prema uputi.  **Opis aktivnosti:**  Učiteljica/učitelj ulazi u učionicu i izgovara: „Hm.“ Promatra reakcije učenika.  Komunikacijska situacija: Što ste pomislili kada ste čuli moj uzdah? Kada izgovaramo: „Hm?“ Učenici iznose svoja mišljenja.  **2. PROMATRAMO ILUSTRACIJU**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici gledaju ilustraciju i zajedno s učiteljicom/učiteljem analiziraju što se na njoj događa.  Komunikacijska situacija: Gdje se nalaze učenici? (Na izletu.) Što rade djeca kod potoka? Što govori djevojčica koja preskače potok? Kada vi govorite HOP? Kako izgleda golman? Tko se veseli? Po čemu to vidimo? Što govori? (Učenici nabrajaju što sve govorimo kada smo sretni: juhu, hura, yes…) Tko govori: „Hm?“ Kada to govorimo? Kome je to jako smiješno? Po čemu to znamo? (Učenici oponašaju smijanje.) Koga doziva učiteljica? (Nekoga koga ne prepoznaje.) Po čemu to zaključuješ? Zašto je dijete iz krošnje odgovorilo: „Uh?“ (Zabrinuto jer zna da je u nevolji.) Učenici oponašaju uzdah: Uh!  **3. POVEZUJEM POKRET I UZDAH**  **Ishod aktivnosti:** učenik sluša i razumije uputu i postupa prema njoj.  **Opis aktivnosti:**  Učiteljica/učitelj učenicima daje uputu za igru (tjelesna aktivnost). Kada učiteljica/učitelj kaže određeni uzvik, učenici trebaju napraviti dogovorenu radnju.  Na primjer:  HOP – učenici trebaju poskočiti  AH – podići ispružene ruke iznad glave  UH – učenici trebaju napraviti pretklon i pokušati rukama taknuti pod.  **4. DRAMATIZACIJA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici su podijeljeni u parove (ukoliko ih je neparan broj jedna grupa imat će tri člana). Učiteljica/učitelj priprema kartice na kojima su napisani uzvici: AH, UH, HM, JUHU, HEJ, HOP (kartica ima koliko i grupa – isti uzvik može se ponavljati). Po jedan učenik iz para uzima karticu – ne vidi koju. Učenici trebaju smisliti i odglumiti situaciju u kojoj će upotrijebiti uzvik s kartice.  Nakon nekoliko minuta učenici jedni pred drugima glume uvježbane situacije. |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja. |