**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE), KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | GUMICA U ZEMLJI CRTICA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - opisuje situacije, događaje i likove u književnim tekstovima | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SASTAVI RIJEČ OD ZADANIH SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Na ploči su u dva oblačića napisana slova. Učenici čitaju slova u svakom oblaku i pokušavaju otkriti koje se riječi kriju u njima.    Učiteljica/učitelj pitanjima usmjerava razgovor: učenici razgovaraju o gumicama i olovkama (čemu im služe, gdje ih spremaju, kako se njima služe…).  **2. TOČKA, TOČKA, TOČKICA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici su dobili papiriće na koje će, slušajući učiteljičinu/učiteljevu uputu, crtati malenog Jožicu. Učiteljica/  učitelj kazuje dio po dio pjesmice i crta na ploču, a učenici na papiriće.  Točka, točka, točkica gotova je glavica.  Duge uši, tanak vrat, trbuh mu je kao sat.  Ručice i nožice, evo malog Jožice.  **3. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora, odgovara na pitanja o slušanome tekstu, izražava opisane situacije i doživljeno u književnome tekstu riječima, crtežom i pokretom, govori o čemu razmišlja i kako se osjeća nakon čitanja/slušanja književnoga teksta.  **Opis aktivnosti:**  Učiteljica/učitelj čita priču *Gumica u zemlji crtica* (ili koristi zvučnu čitanku).  U ZEMLJI CRTICA SUNCE JE SJALO, OBLACI SU PLOVILI NEBOM I ČINILO SE DA ĆE BITI DIVAN DAN. IZNENADA  ČUVAR VIKNE: „UZBUNA, STIŽE GUMICA!“ SVI POTRČAŠE TRAŽEĆI ZAKLON. STRAH I PANIKA ZAVLADALI SU CRTICAMA.  GUMICA VAŽNO STANE NASRED TRGA I PROGOVORI: „TRAŽIM CRTICU STRELICU KOJA JE JUČER PROBUŠILA TRI BALONA NA IVOROVU CRTEŽU. KAD JE OBRIŠEM, NIKAD VIŠE NEĆE JURITI NAOKOLO I BUŠITI CRTEŽE.“  KRALJICA CRTICA HRABRO PRIĐE GUMICI: „AH, ZNAMO. TO JE MALA STRIJELA. NOVA CRTICA TEK NEDAVNO NACRTANA. PREDLAŽEM DA SE ISPRIČA I OBEĆA DA ĆE SE POPRAVITI. DOĐI MALA STRIJELO!“ POZOVE JE KRA- LJICA.  GUMICA SE MRŠTILA, ALI, KAD JE VIDJELA MALU UPLAŠENU STRIJELU KAKO DRHTEĆI PRILAZI, IPAK JE POPU- STILA. ČAK SE I NASMIJEŠILA GOVOREĆI: „IAKO SI MALA, OŠTRA SI I OPASNA. MORAŠ PAZITI NA CRTEŽE OKO SEBE. NISI SAMA NA SVIJETU.“  STRELICA SE ISPRIČALA: „OPROSTITE, NEĆU VIŠE NIKADA. PAZIT ĆU KUDA LETIM.“ GUMICA KIMNE I ODE. I MIR SE VRATI U ZEMLJU CRTICA.  Nakon slušanja učenici iznose svoje doživljaje o priči.  Komunikacijska situacija: Učenici odgovaraju na pitanja o likovima, događajima, osjećajima.  Kako se zove zemlja iz priče? Tko živi u zemlji crtica? Tko ih je preplašio? Zašto se boje Gumice? Kako se zove strelica? Kome je Mala Strijela probušila balone?  **4. NAKON POGREŠKE SLIJEDI ISPRIKA**  **Ishod aktivnosti:** učenik razgovara u skladu sa svojim interesima i potrebama, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, poštuje pravila uljudno- ga ophođenja tijekom razgovora.  **Opis aktivnosti:**  Učenici prepričavaju događaje iz svojih života u kojima su pogriješili pa su se trebali ispričati (mami/tati, bratu/ sestri, prijatelju…). Zaključuju kako se svima dogodilo da su ponekad napravili ili rekli nešto što nisu trebali. Važno je to priznati i ispričati se osobi kuju je naše ponašanje povrijedilo. Treba se truditi tako nešto ne ponoviti. | Zvučna čitanka: [Slovo I (Gumica u zemlji crtica)](https://hr.izzi.digital/DOS/104/633.html#block-8271) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - 1. 3 - Opisu- je svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  PID OŠ – A. 1. 1 - dijelovi i cjeline imaju različita svojstva/obilježja; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; C. 1. 1 - zaključuje o svome ponašanju, odnosu i postupcima prema drugima i promišlja o utjecaju tih postu- paka na druge; C. 1. 2 - obavlja dužnosti i pomaže u obitelji te preuzima odgovornost; ponaša se odgovorno u domu, školi, javnim mjestima, prometu, prema svome zdravlju i okolišu. |