**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KULTURA I MEDIJI | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | CRTANI FILM: Profesor Baltazar | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - poštuje pravila uljudnoga ophođenja tijekom razgovora  **OŠ HJ A. 1. 5 Učenik upotrebljava riječi, sintagme i rečenice u točnome značenju u uobičajenim komunikacijskim situacijama.**  - izabire riječi kojima razumije značenje i njima oblikuje sintagme i rečenice  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: crtani filmovi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA VJEŠALA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Igrom vješala učenici trebaju odgonetnuti zadani pojam.  P R O F E S O R B A L T A Z A R  **2. GLEDAM FILM**  **Ishod aktivnosti:** učenik izdvaja jedan ili više podataka iz teksta prema unaprijed zadanim pitanjima; izdvaja omiljene medijske sadržaje i razgovara o njima: crtani filmovi.  **Opis aktivnosti:**  Zadatak prije gledanja filma: Pažljivo gledajte film i uočite zašto je to crtani film.  Učenici pažljivo i sa zanimanjem prate film.  Nakon gledanja filma učenici odgovaraju na zadatak učiteljice/učitelja postavljen prije gledanja filma. Zašto je to crtani film? Kako su nacrtani likovi, izgledaju li kao u prirodi?  Prijedlog poveznice:  <https://www.youtube.com/watch?v=WFVHeD2SbS0&list=PLbfygeduZydG_tUDaMr7AYYR9p3mnnSfT&index=3>  **3. RAZGOVARAMO O FILMU**  **Ishod aktivnosti:** učenik izdvaja omiljene medijske sadržaje i razgovara o njima: crtani filmovi; crtežom i riječima izražava o čemu tekst govori.  **Opis aktivnosti:**  Učiteljica/učitelj ponovo pušta film sa zaustavljanjem i analiziranjem svakog pojedinog dijela.  Komunikacijska situacija: učiteljica/učitelj pitanjima vodi učenike kroz sadržajnu analizu filma.  Učiteljica/učitelj piše na ploču, a učenici prepisuju u pisanke:  PROFESOR BALTAZAR  - CRTANI FILM  MISLIO JE, MISLIO I DOSJETIO SE! PROFEZOR BALTAZAR IMA ČUDESAN STROJ.  **4. STROJ PROFESORA BALTAZARA**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; poštuje pravila uljudnoga ophođenja tijekom razgovora crtežom i riječima izražava o čemu tekst govori.  **Opis aktivnosti:**  Učenici opisuju stroj profesora Baltazara. Zadatak je nacrtati u pisanku čudesan stroj. |  | OŠ LK – A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja; B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine; C. 1. 2 - Razlikuje dobar od lošeg odnosa između ljudi. |