**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VJEŽBA – rečenica, veliko početno slovo | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnomu opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SMISLI REČENICU O SLICI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Učiteljica/učitelj priprema kartice sa slikama (šešir, torta, vjeverica, mačka, torba, torta, kaput…). Učenik - predstavnik grupe uzima jednu karticu. Zadatak grupe je napisati jednu izjavnu i jednu upitnu rečenicu o slici s kartice (npr. ŠEŠIR – Mama ima novi šešir. Koje je boje mamin šešir?)  **2. PREPOZNAJEM RIJEČI**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; piše riječi i rečenice samo naučenim slovima; piše rečenični znak na kraju rečenice.  **Opis aktivnosti:**  Učenici ostaju u grupama. Učiteljica/učitelj na ploču stavlja kartice sa slovima od kojih učenici trebaju sastaviti riječi. Kada su sastavili sve riječi, od njih trebaju složiti rečenicu.    A O R D I Č A T D D E J I N O N V E A R O G N  RADO ČITADJED NOVINE GORAN  DJED GORAN RADO ČITA NOVINE.  **3. PREPISUJEMO REČENICE**  **Ishod aktivnosti:** učenikčita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše rečenice. Učenici rečenice trebaju prepisati tako da slovo koje u tiskanom tekstu (tekst pisan malim slovima) treba biti veliko napišu crvenom bojom.  Učiteljica/učitelj piše na ploču:  MAMA VERICA NOSI CRVENE CIPELE.  MARKO I TINA SE IGRAJU S KOCKAMA.  NA NAŠEM TAVANU JE BAKIN STARI ORMAR.  Učenici trebaju u pisanke napisati:  MAMA VERICA NOSI CRVENE CIPELE.  MARKO I TINA SE IGRAJU S KOCKAMA.  NA NAŠEM TAVANU JE BAKIN STARI ORMAR.  **4. ČITAMO REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše rečenice (rečenice mogu biti i na listiću). Učenici čitaju rečenice pazeći na rečenične znakove.  PRIMJERI REČENICA:  Toni ima djeda Dragu.  Djed rado šeta parkom.  Gdje je baka?  Baka pravi palačinke svome unuku.  Toni voli palačinke s čokoladom.  Gle, vjeverica!  Skoro je skočila djedu na glavu.  Ima li djed šešir na glavi? |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |