**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | GLAS, SLOVO, RIJEČ | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  - samostalno i bez navođenja ponavlja izgovor glasova i čestih riječi te intonira rečenice s obzirom na priopćajnu svrhu  - spoznaje značenje riječi na temelju vođenoga razgovora  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA PUTU DO ŠKOLE**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: Učiteljica/učitelj razgovara s učenicima o zvukovima koje su čuli putem do škole. Zaključuju da su čuli različite zvukove i glasove (npr. truba automobila, razgovor ljudi, zvono crkve, mobitel…). Učiteljica potiče razgovor pitanjima: Koje životinje ste čuli? Kako se glasaju pojedine životinje?  **2. GLASAJU SE SOVA I PAS**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učiteljica/učitelj čita rečenice, a učenici pažljivo slušaju.  VAU-VAU LAJE PAS,  SVE ŠTO ČUJEŠ TO JE GLAS.  HUUU-HUUU HUČE SOVA,  NA PAPIRU VIDIŠ SLOVA.  Učenici otvaraju Početnicu. Još jednom čitaju pjesmicu (u razredu uvijek ima čitača). Opisuju ilustraciju. Učiteljica/učitelj postavlja pitanja: Koje je doba dana? Koje životinje ste čuli? Kako se glasa pas, kako sova? Što mislite na koga laje pas?  Učenici trebaju obojiti slova kojima je zapisan lavež psa, a zaokružiti ona kojima je zapisan huk sove.  Komunikacijska situacija: učenici su podijeljeni u dvije grupe. Jedna grupa oponaša lavež psa, a druga grupa odgovara hukom sove. Učiteljica/učitelj usmjerava razgovor: Koje glasove koristimo za oponašanje laveža? (VAU) Koja su slova napisana u oblačiću iznad psa? (VAU) Isti postupak ponavljamo i s hukom sove. Koja je razlika između glasa i slova? (Glas izgovaramo, a slovo pišemo).  **3. SLOVA I RIJEČI**  **Ishod aktivnosti:** učenik točno ponavlja izgovor glasova i čestih riječi te intonira rečenice s obzirom na priopćajnu svrhu; povezuje glasove i slova u cjelovitu riječ, a riječi u rečenicu; sluša i razumije uputu i postupa prema uputi.  **Opis aktivnosti:**  Učiteljica/učitelj izgovara nasumične glasove: SLUR, KLAF, PLONJ… Učiteljica/učitelj usmjerava razgovor: Jesu li to riječi? Kad kažem SLURA imate li sliku u glavi što je to? A kad kažem SURLA? (Učenici opisuju što je surla.)  Učenici izgovaraju nasumične glasove koje nisu riječi. Zaključak: riječi moraju imati smisao.  Učiteljica/učitelj čita stihove.  RIJEČ NASTAJE U GLAVI,  KAD SE SVAKO SLOVO  NA PRAVO MJESTO STAVI.  Učenici čitaju riječi i slova u 5. zadatku. Riječi trebaju zaokružiti, a slova prekrižiti. Još jednom čitaju riječ i slova te zaključuju da, iako su sva slova ponekad ista, slova moraju biti na točno određenom mjestu da bi činila riječ.  U 6. zadatku učenici spajaju slova iste boje u riječi. Čitaju nastale riječi.  **4. MOJA NAJDRAŽA RIJEČ**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učiteljica/učitelj potiče komunikacijsku: Koja je tvoja najdraža riječ? (To može biti osoba koju najviše voliš ili nešto što voliš raditi.) Kojom bojom biste to prikazali? Kojim predmetima? Učiteljica/učitelj pomaže učenicima uz povremene upute. |  | OŠ LK A. 1. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli I osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |