**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | VJEŽBA - ČITANJE I PISANJE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. REČENICA**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; razgovara u skladu sa svojim interesima i potrebama.  **Opis aktivnosti:**  U**č**iteljica/učitelj pitanjima uvodi učenike u razgovor o rečenicama: Od čega se sastoji rečenica? Jesu li riječi u rečenici složene bez reda? Kakvim slovom rečenica počinje? Čime rečenica završava? Koji rečenični znak stavljamo na kraj pitanja?  **2. PREPOLOVLJENE REČENICE**  **Ishod aktivnosti:** učenik povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj na papire zapisuje rečenice i zatim ih prepoloviti. Dijelove rečenica stavlja u omotnice (koliko će biti grupa toliko treba omotnica s rečenicama). Učenici su podijeljeni u grupe po četvero. Svaka grupa dobiva omotnicu u kojoj se nalaze prepolovljene rečenice. Zadatak je u što kraćem vremenu sastaviti rečenice.  Npr.  **MIRTA SLAVI SEDMI ROĐENDAN.**  **TKO JE ISPEKAO ČOKOLADNU TORTU?**  **NA TORTI JE SEDAM ŠARENIH SVJEĆICA.**  **NA PROSLAVI SU I PRIJATELJI IZ RAZREDA.**  **MIRTA JE VESELA I ZADOVOLJNA.**  **3. ČITAMO REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju rečenice koje su sastavili. Pri sastavljanju rečenica treba pripaziti na točno spajanje rečenica, a redoslijed rečenica može biti različit (učiteljica/učitelj pazit će da slijed rečenica bude logičan). Svaka grupa čita svoj uradak.  **4. PREPISUJEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učenici prepisuju rečenice u pisanku (onim redom kojim su ih sastavili). Trebaju paziti na veliko početno slovo na početku rečenice kao i na rečenične znakove na kraju rečenice. | Mogu se koristiti preostali objekti iz modula [Slova](https://hr.izzi.digital/DOS/104/326.html). | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog

|  |  |  |  |  |
| --- | --- | --- | --- | --- |
| **MIRTA SLAVI** | | **SEDMI ROĐENDAN.** | | |
| **TKO JE ISPEKAO** | | | **ČOKOLADNU TORTU?** | |
| **NA TORTI JE** | **SEDAM ŠARENIH SVJEĆICA.** | | | |
| **NA PROSLAVI SU I** | | | | **PRIJATELJI IZ RAZREDA.** |
| **MIRTA JE VESELA** | | | **I ZADOVOLJNA.** | |