**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | PONAVLJANJE JEZIČNIH SADRŽAJA (veliko slovo, red riječi, interpunkcija) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** ŠTO ZNAM O REČENICI  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj pitanjima uvodi učenike u razgovor o rečenicama: Od čega se sastoji rečenica? Jesu li riječi u rečenici složene bez reda? Kakvim slovom počinje rečenica? Čime rečenica završava? Koji rečenični znak stavljamo na kraj pitanja?  **2. SASTAVLJAM REČENICE**  **Ishod aktivnosti:** učenik povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice s riječima. Ispremiješane riječi učiteljica/učitelj stavlja na ploču. Zadatak učenika je pročitati riječi i od njih sastaviti rečenicu. Učenici trebaju odrediti koji rečenični znak ide na kraj rečenice.  **JURA ŽIVI PEĆINI U ZMAJ**  **PLES NA KRALJICA IDE LI**  **KONJI I GDJE KOČIJA SU**  **NA GLAVI IMA KRUNU PRINCEZA**  Učenici pravilno slažu rečenice na ploči.  **3. PREPISUJEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; čita riječi, rečenice, tekstove primjereno početnomu opismenjavanju; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Nekoliko učenika čita pravilno sastavljene rečenice. Učenici prepisuju rečenice u pisanku velikim tiskanim slovima pazeći pritom na rečenične znakove na kraju rečenice.  **4. TKO ĆE BOLJE**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Svaka grupa dobiva papire na koje treba napisati četiri zbrkane rečenice. Papire zamjenjuju sa susjednom grupom te, u što kraćem vremenu, trebaju pravilno napisati rečenice koje su im zadane. Pobjeđuje grupa koja prva točno zapiše sve rečenice. | Mogu se koristiti objekti iz modula [Slova](https://hr.izzi.digital/DOS/104/326.html). | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog

|  |  |  |  |  |
| --- | --- | --- | --- | --- |
| **JURA** | **ŽIVI** | **PEĆINI** | **U** | **ZMAJ** |
| **PLES** | **NA** | **KRALJICA** | **IDE** | **LI** |
| **KONJI** | **I** | **GDJE** | **KOČIJA** | **SU** |
| **NA** | **GLAVI** | **IMA** | **KRUNU** | **PRINCEZA** |