**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | VELIKO I MALO SLOVO L l | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SOBA PUNA SLOVA L**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudno-  ga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj pitanjima uvodi učenike u komunikacijsku situaciju: Imaš li svoju sobu? Što se sve nalazi u njoj?  Gdje spremaš svoju odjeću? Opiši svoje radno mjesto. Tko posprema sobu? Tko sve dolazi u tvoju sobu? Je li  svjetlo u tvojoj sobi upaljeno tijekom noći? Što vidiš kroz prozor? Kako se ponašaš kada u sobi ostaviš nered?  Učiteljica/učitelj upućuje učenike da prouče ilustraciju u Početnici. Opisuju prikazanu sobu. Pronalaze i precrtavaju sve što ne spada u sobu. Uočavaju predmete u kojima se čuje glas L. Provode glasovnu analizu riječi.  Boje predmete u kojima čuju glas L.  **2. GDJE ČUJEM GLAS L**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj usmjerava aktivnost: Pročitaj prvu riječ. Koje glasove čuješ kad kažeš LOPTA? Na kojem se mjestu nalazi glas L? U kojim se još riječima glas L nalazi na prvome mjestu? Pročitaj riječ u kojoj je L samo u sredini. Učenici nabrajaju nekoliko riječi u kojima je L u sredini. Čitaju riječi u kojima se L nalazi na kraju.  Učenici čitaju rečenice sa slikama. Pomoću glasovne analize uočavaju gdje se u riječima nalazi glas L (lopatica, ladica, limun, zdjela, lisica, stolac).  Učiteljica/učitelj najavljuje učenje velikog i malog slova L te piše slova (veliko i malo L) na ploču. Učenici opisuju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, rukama, stopalima, tijelom.  Tjelopis nam ujedno služi i kao rekreativna pauza.  **4. OBOJI SLOVO L**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova L od plastelina. Svaki učenik izrađuje nekoliko slova različite boje i veličine. Uspoređuju izrađena slova (npr. crveno slovo veće je od plavog, zeleno slovo manje je od žutog).  Učenici čitaju riječi u okviriću u 4. zadatku. Uočavaju slova L u riječima. Zadatak je obojiti slova L u riječima.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo L zaokruženo i ima krunu to je zlatno slovo. Učenici pišu veliko slovo L do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnomu slovu. Isti postupak ponavljaju i s malim slovom.  Rečenicu: *Leo, molim te limun*. treba prepisati u pisanku.  **6. RJEŠAVAM KRIŽALJKU**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja; povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici imenuju sličice koje se nalaze uz križaljku. U križaljci su upisana slova koja su učenicima nepoznata.  Učenici dopunjavaju križaljku. | Objekt [Tko to putuje?](https://hr.izzi.digital/DOS/104/395.html#block-17627)  Objekt [U Lukinoj sobi](https://hr.izzi.digital/DOS/104/395.html#block-11320)  Objekt [Pišem *L l*](https://hr.izzi.digital/DOS/104/395.html#block-11374)  Objekt [Samo *l* nedostaje](https://hr.izzi.digital/DOS/104/395.html#block-11380) | OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  PID OŠ - A. 1. 3 - Učenik prepoznaje važnost uređenja prostora u domu i školi te vodi brigu o redu u domu i školi; C. 1. 2 - Učenik predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri. GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli I osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |