**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VELIKO I MALO SLOVO DŽ, dž | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROMATRAM ILUSTRACIJE**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Učenici promatraju ilustracije i prisjećaju se teksta *Džepne novosti*. Opisuju knjigu, psića i najmanji bicikl koji se može voziti.  Učiteljica/učitelj piše na ploču:  DŽEPNE NOVOSTI  Učiteljica/učitelj postavlja pitanje: Koliko ima slova u prvoj riječi?, te zaokružuje slova D i Ž, odnosno slovo DŽ.  **2. GDJE ČUJEM GLAS DŽ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Nekoliko učenika čita riječi iz 2. zadatka. Pročitaj prvu riječ. Koje glasove čuješ kad kažeš DŽEP? Na kojem se mjestu nalazi glas DŽ? Nabrajaju riječi u kojima se glas DŽ nalazi na početku. Učenici govore nekoliko riječi u kojima je DŽ na početku. Gdje se nalazi slovo DŽ u riječi UDŽBENIK? Govore riječ u kojoj se DŽ nalazi u sredini. U kojim se još riječima DŽ nalazi u sredini?  Učiteljica/učitelj najavljuje učenje slova DŽ, dž. Učenici opisuju slovo DŽ.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima u paru  - dlanovima u paru  - tijelima u trojkama.  Tjelopis nam ujedno služi i kao rekreativna pauza.  **4. TRAŽIM POGREŠKU**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo DŽ od žica za čišćenje lula. Svaki učenik izrađuje nekoliko slova. Kada su gotovi sa svojim radovima, učenici slobodno šeću razredom i promatraju uratke ostalih učenika.  Učenici imenuju slova napisana u 4. zadatku. Trebaju pronaći i spojiti slova koja čine slovo DŽ.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju te opisuju svako pojedino slovo. Zaključuju zašto je jedno slovo DŽ zaokruženo i ima krunu - to je zlatno slovo. Učenici pišu veliko slovo DŽ do kraja reda, pazeći na razmak između slova i na njihov smještaj u crtovlju, nastojeći napisati slova što sličnija zlatnom slovu. Isti postupak ponavljaju i s malim slovom.  U pisanke zapisuju riječi:  DŽIP, DŽUNGLA, DŽEM, JEDNADŽBA.  Mogu zapisati i rečenice:  HRVOJE IMA NOVU PIDŽAMU.  OLJA NE VOLI PATLIDŽANE.  **6. ODGOVARAM NA PITANJA**  **Ishod aktivnosti:** učenik čita riječi, rečenice, tekstove primjereno početnomu opismenjavanju; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učenici pažljivo čitaju tekst *Džepne novosti*. Čitaju pitanja i usmeno na njih odgovarajucjelovitom rečenicom, a zatim samostalno zapisuju odgovore u pisanke velikim tiskanim slovima. | Jedinica [Slovo dž](https://hr.izzi.digital/DOS/104/419.html)  Zvučna čitanka: [Slovo dž](https://hr.izzi.digital/DOS/104/633.html#block-8305) (Džepne novosti)  Objekt [Zvonimir Balog, Slovo dž](https://hr.izzi.digital/DOS/104/419.html#block-23886)  Objekt [Spojena slova](https://hr.izzi.digital/DOS/104/419.html#block-23894)  Objekt [Pišem *dž*](https://hr.izzi.digital/DOS/104/419.html#block-23964)  Objekt [Nedostaje slovo](https://hr.izzi.digital/DOS/104/419.html#block-23972) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |