**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | KRASNI PAROVI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - govori više cjelovitih rečenica tematski povezanih u smislenu cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - izvodi glasovnu analizu i sintezu pravilno izgovara glasove i naglašava riječi primjereno početnomu opismenjavanju  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRONAĐI PAR**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora, sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema kartice sa slikama i slovima. Svakoj kartici sa slikom treba pridružiti karticu s početnim slovom slike (npr. A – avion, P – ptica, M – mačka, N – naočale…).  Kartice treba magnetima pričvrstiti na ploču. Učenici okreću dvije kartice i pokušavaju otkriti par – cilj igre je spojiti karticu sa slovom s karticom na kojoj je ilustracija koja počinje tim slovom.  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učiteljica/učitelj započinje razgovor o igri: Što smo tražili? Što je trebalo spojiti? Postoje li još neke igre u kojima se spajaju parovi? Tko su sve parovi u našim životima? Učiteljica/učitelj čita pjesmu:  **KRASNI PAROVI**  KRAVA IMA MUŽA, SVI GA ZOVU BIK,  U ŽIVOTU KOZE, JARAC JE GLAVNI LIK.  KOKOŠI JE PIJETAO NAJLJEPŠI JUNAK,  PATKI JE PATAK PREKRASAN I JAK.  SVATKO IMA NEKOGA TKO GA VOLI JAKO.  A KOGA SVE TI IMAŠ?  ISPRIČAJ, TO JE LAKO.  Učenici iznose svoje osjećaje nakon odslušane pjesme. Razgovaraju o tome koga oni imaju u svojim životima.  Učiteljica/učitelj pitanjima usmjerava razgovor, a potom uvodi učenike u sadržajnu analizu: Zašto uvijek nekoga imamo? Može li čovjek živjeti potpuno sam?  **3. VJEŽBAMO U PARU**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici su podijeljeni u parove. Ukoliko ih je neparan broj netko će vježbati s učiteljicom/učiteljem. Izvode vježbe koje ne mogu raditi jedan bez drugoga – okrenuti su licem jedan prema drugome. Jedan stoji, drugi čuči, izmjenjuju se. Zatim se okrenu leđima jedan prema drugomu, isprepletu ruke i podižu jedan drugoga na leđa.  **4. PRONALAZIM PAROVE**  **Ishod aktivnosti:** učenik se koristi jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: razgovaramo o parovima u životinjskom svijetu. Učenici nabrajaju životinje i njihove parove. Učiteljica/učitelj može zapisivati parove na ploču:  lav – lavica  lisac – lisica  vuk – vučica  ovan – ovca…  Učiteljica/učitelj zadaje zadatak: Odaberi jedan par i s prijateljem u klupi smisli razgovor između njih. Ukoliko netko želi, može razgovor izvesti pred razredom. | Zvučna čitanka: [Slovo k](https://hr.izzi.digital/DOS/104/633.html#block-8284) (Krasni parovi) | OŠ TZK - A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  PID OŠ - A. 1. 1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B.1. 3. A – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine. |