**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | SLUŠAM I CRTAM – ČUPAVI PERO | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  - pripovijeda o događajima iz svakodnevnoga života koji su u vezi s onima u književnome tekstu  - izražava mišljenje o postupcima likova  - uspoređuje postupke likova iz književnoga teksta s vlastitim postupcima i postupcima osoba koje ga okružuju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZGOVOR**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: učenici i učiteljica/učitelj sjede na podu u formaciji kruga. Razgovaraju o situacijama u kojima su učenici rekli ili napravili nešto zbog čega im je poslije bilo žao (zašto su to napravili, kako se poslije mogu ispričati, jesu li oni bili ti koje je netko povrijedio…).  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu;  govori o čemu razmišlja i kako se osjeća nakon čitanja/slušanja književnoga teksta; pripovijeda o događajima  iz svakodnevnoga života koji su u vezi s onima u književnome tekstu; izražava mišljenje o postupcima likova;  uspoređuje postupke likova iz književnoga teksta s vlastitim postupcima i postupcima osoba koje ga okružuju;  sluša i razumije uputu i postupa prema uputi.  **Opis aktivnosti:**  Učiteljica/učitelj čita tekst Čupavi Pero (zvučna čitanka). Učenici iznose svoje osjećaje nakon čitanja. Učiteljica/ učitelj pitanjima uvodi učenike u kratku sadržajnu analizu: Što Pero često viče? Zašto je Pero čupav? Što dječak ne voli jesti? Kakvo obećanje daje navečer? Reci dječaku što bi trebao promijeniti u svome ponašanju.  **3. OVAKO IZGLEDA MOJ PERO**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; sluša jednostavne tekstove iz različitih izvora; sluša i razumije uputu i postupa prema uputi.  **Opis aktivnosti:**  Učiteljica/učitelj još jednom čita priču. Učenici pažljivo slušaju i u radnim bilježnicama crtaju svoga Peru. Uz dječaka treba nacrtati i njegova omiljena jela.  **4. MALI GLUMCI**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; izražava opisane situacije i doživljeno u književnome tekstu riječima, crtežom  i pokretom; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: učenici su podijeljeni u parove. Zadatak im je odglumiti situacije u kojima je Pero bio nepristojan i zatim istu situaciju u kojoj se Pero ponašao pristojno. Nekoliko parova svoje igrokaze prikazuje pred cijelim razredom. | Zvučna čitanka: [Čupavi Pero](https://hr.izzi.digital/DOS/104/633.html#block-8330) | PID OŠ - A. 1. 1 - Učenik uspoređuje organiziranost u prirodi opažajući neposredni okoliš; A. 1. 1 - Dijelovi i cjeline imaju različita svojstva/obilježja.  OŠ LK A. 1. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje tjelesne i osobne karakteristike; uočava sličnosti i razlike u tjelesnim i osobnim karakteristikama u odnosu na vršnjake; A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |