**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | SLUŠAM I CRTAM – ZMAJ VATROPIR | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - postavlja jednostavna pitanja  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM PRIČU O VATROPIRU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: razgovor o bajkama, o stvarnim i nestvarnim likovima u bajkama. Koji su najčešći likovi u bajkama? Koji su likovi pozitivni (dobri), a koji negativni (zločesti). Kakvi su zmajevi likovi? Postoje li zmajevi? Koga zmajevi najčešće zarobe? Gdje žive zmajevi? Po čemu su poznati? Poslušajte priču o jednom drugačijem zmaju.  Učiteljica/učitelj čita tekst *Zmaj Vatropir* (zvučna čitanka). Učenici prate tekst (nije važno što ne znaju sva slova, prstićem prate tekst).  **2. ŠTO SAM UPAMTIO O VATROPIRU**  **Ishod aktivnosti: učenik odgovar**a na pitanja o slušanome tekstu; postavlja pitanja o slušanome tekstu; izdvaja jedan ili više podataka iz teksta prema unaprijed zadanim pitanjima; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj pitanjima uvodi učenike u sadržajnu analizu teksta: Tko je Vatropir? Kakve je boje? Što ima po vratu? Što mu se nalazi na repu? U kojem predmetu u školi ste učili o trokutu? Što pokazuje kada se smije? Kakvi su njegovi roditelji? Što ih brine već mjesecima? Što Vatropir treba napraviti da bi vatra krenula? Što je bio posao zmajeva? Što je Vatropir želio raditi? Što Vatropir treba biti kad naraste? Kakvo je njegovo srce? Što misliš zašto su se njegovi roditelji brinuli zbog toga? Kakve osobine ima Vatropir?  **3. CRTAM VATROPIRA**  **Ishod aktivnosti:** učenik sluša jednostavne tekstove iz različitih izvora; crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:** Učiteljica/učitelj čita tekst još jednom u cjelini, a zatim dio po dio. Učenici pažljivo slušaju i crtaju Vatropira onako kako ga oni zamišljaju paze**ć**i na dijelove koji su opisani u tekstu (crtaju samo Vatropira).  **4. NAŠE OSOBINE**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici sjede u formaciji kruga. Učiteljica/učitelj s njima razgovara o dobrim i lošim osobinama. Učenici nabrajaju osobine i govore kakve su (npr. pošten – dobra osobina, škrt – loša osobina…). Zadatak je reći dobru osobinu ili neko dobro djelo koje je učinio prijatelj koji sjedi s lijeve strane. | Zvučna čitanka: [Zmaj Vatropir](https://hr.izzi.digital/DOS/104/633.html#block-8334) | OŠ LK - A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – A. 1. 1 – Razvija socijalnu osjetljivost, empatiju i uzajamno poštovanje u razredu; C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; važno je učiti komunikacijska pravila; C. 1. 2 - Ponaša se u skladu s pravilima skupine; prepoznaje pravedno i pošteno ponašanje.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja; B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine; I. C. 2 - Razlikuje dobar od lošeg odnosa između ljudi. |