**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | SLUŠAM I CRTAM – ČUDOVIŠTE FUJFLANI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - postavlja jednostavna pitanja  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KAKO SE PONAŠAM ZA STOLOM**  **Ishod aktivnosti:** učenik odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  U komunikacijskoj situaciji učiteljica/učitelj započinje razgovor o ponašanju učenika u blagovaonici (školskoj ili kod kuće): Kako se trebamo ponašati za stolom? Možemo li jesti samo ono što volimo? Što treba napraviti ako je za ručak nešto što ne voliš?Smijemo li reći FUJ? Zašto ne?  ZAKLJUČAK: Nepristojno je reći fuj za hranu koju netko drugi voli i jede.  **2. SLUŠAM PRIČU O ČUDOVIŠTU FUJFLANI**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; izdvaja jedan ili više podataka iz teksta prema unaprijed zadanim pitanjima; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj najavljuje priču o Čudovištu Fujflaniju. Učenici pažljivo slušaju i prate prstom tekst u radnoj bilježnici kako bi mogli odgovoriti na pitanje: Kada se Fujflani pojavljuje?  **3. ŠTO ZNAM O FUJFLANIJU**  **Ishod aktivnosti:** učenik odgovara na pitanja o slušanome tekstu; postavlja pitanja o slušanome tekstu; izdvaja jedan ili više podataka iz teksta prema unaprijed zadanim pitanjima; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj pitanjima uvodi učenike u sadržajnu analizu teksta. Kako se zove neobičan stvor iz priče? Kada se pojavljuje Fujflani? Što Fujflani radi nepristojnom djetetu? Kakve je boje? Koliko ušiju ima Fujflani? Čemu Fujflani sliči? Što mu se nalazi na vrhu? Što ljudi nikada ne smiju vikati dok jedu? Kakvu hranu trebamo jesti? (Raznoliku.)  **4. CRTAM FUJFLANIJA**  **Ishod aktivnosti:** učenik sluša jednostavne tekstove iz različitih izvora; crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:** Učiteljica/učitelj još jednom čita tekstu cjelini, a zatim dio po dio. Učenici trebaju pažljivo slušati i crtati Fujflanija onako kako ga oni zamišljaju paze**ć**i na dijelove koji su opisani u tekstu (crtaju samo Fujflanija). | Zvučna čitanka: [Fuj čudovište](https://hr.izzi.digital/DOS/104/633.html#block-8335) | OŠ LK – A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – A. 1. 1 – Razvija socijalnu osjetljivost, empatiju i uzajamno poštovanje u razredu; C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; važno je učiti komunikacijska pravila; C. 1. 2 - Ponaša se u skladu s pravilima skupine; prepoznaje pravedno i pošteno ponašanje.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – A. 1. 2 - Razlikuje osnove pravilne od nepravilne prehrane i opisuje važnost tjelesne aktivnosti; B. 1. 1. A – Razlikuje primjereno od neprimjerenog ponašanja; B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine; C. 1. 2 - Razlikuje dobar od lošeg odnosa između ljudi. |