**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ZAGONETKA IZ PARKA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VJEŽBAM I RASTEM**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom.  **Opis aktivnosti:**  Započinjemo tjelovježbom (3 – 4 vježbe). Komunikacijska situacija: Gdje održavamo sate tjelesne i zdravstvene kulture? Opiši što se sve nalazi u školskoj sportskoj dvorani. Gdje još možemo vidjeti neke sprave koje se nalaze u dvorani? (U parku, na dječjem igralištu). Što najviše volite raditi kada ste u parku? Kako se trebamo ponašati kada se u parku nalaze i ostala djeca? Što trebaš napraviti ako je netko dugo na spravi na koju bi i ti htio?  **2. TKO JE TKO**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tek-  stu; sluša i razumije uputu i postupa prema uputi.  **Opis aktivnosti:**  Učenici otvaraju svoje Početnice. Promatraju sliku dok ih učiteljica/učitelj uvodi u zadatak: Djeca su otišla  u park. Penjući se i igrajući smislili su zadatak za sve vas. Čitajući rečenice ispod slike trebate otkriti kako se  zove pojedino dijete sa slike. Učenik čitač ili učiteljica/učitelj čita jednu po jednu rečenicu. (LANA NE SJEDI.  Učiteljica/učitelj traži da prebroje koliko je djevojčica ostalo. Nakon sljedeće rečenice učiteljica/učitelj traži  od učenika da zaključe tko je David i da ga zaokruže.) Učenici eliminacijom likova za koje ne vrijedi pročitana  tvrdnja pokušavaju otkriti ime svakog lika.  **3. POGODI TKO SAM**  **Ishod aktivnosti:** učenik sluša i razumije uputu i postupa prema uputi; točno intonira rečenicu s obzirom  na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga  ophođenja tijekom razgovora.  **Opis aktivnosti:**  Učenici zajedno s učiteljicom/učiteljem sjede u krugu. Učiteljica/učitelj objašnjava pravila igre. Učenici mogu pogađati o kome se radi nakon svake izjave (npr.  Ima crvenu majicu. Nema zavezane tenisice. Ima kratku kosu.), ali ako ne pogode ispadaju iz ovog kruga igre. Tko pogodi bira novog učenika i daje upute za pogađanje. Pri davanju uputa, odnosno opisivanju pojedinog lika, trebalo bi izbjeći izravno određenje roda kako učenici ne bi unaprijed znali radi li se o dječaku ili djevojčici.  **4. SLUŠAM I CRTAM**  **Ishod aktivnosti:** učenik postavlja jednostavna pitanja, odgovara cjelovitom rečenicom; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Učenici rješavaju 2. i 4. zadatak u Početnici. Nakon upute učiteljice/učitelja započinju sa samostalnim radom.  2. zadatak – učenik čitač može pročitati rečenicu. U kojem položaju treba biti Lana na vašem crtežu? Što mora imati na sebi? Kakve je boje suknjica? Kakve su boje točkice na suknji? Kako ćete nacrtati bijele točke na bije- lom papiru?  4. zadatak – učenici trebaju dovršiti penjalicu. Kakvim crtama trebate dovršiti penjalicu?  Učenici čitači (ili učiteljica/učitelj) čitaju tekst stripa. Naglasak na opreznost u parku kako ne bi došlo do ozljede njih samih ili nekog drugog djeteta. Što treba napraviti ako netko padne i ozlijedi se? |  | PID OŠ – B. 1. 3 - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice.  MAT OŠ – C. 1. 2 - Razlikuje i crta ravne i zakrivljene crte.  ODR – A. 1. 2 - Razvija sposobnost opažanja i osnovne interpersonalne vještine.  OSR – A. 1. 1 - Uključuje se u po- nuđene aktivnosti s vršnjacima; A. 1. 3 - Opisuje svoje želje i interese.  GOO – B. 1. 2 - Prihvaća da po- jedinci u razredu mogu imati različite uloge i odgovornosti, ali i zajednički cilj; zalaže se za pridržavanje pravila u razredu. |