**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KULTURA I MEDIJI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | CRTANI FILM: VAU-VAU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - poštuje pravila uljudnoga ophođenja tijekom razgovora  **OŠ HJ A. 1. 5 Učenik upotrebljava riječi, sintagme i rečenice u točnome značenju u uobičajenim komunikacijskim situacijama.**  - izabire riječi kojima razumije značenje i njima oblikuje sintagme i rečenice.  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: crtani filmovi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PAS I MAČKA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj uvodi učenike u komunikacijsku situaciju: Jeste li čuli izreku: Slažu se kao pas i mačka? Za koga se tako kaže? Zašto se pas i mačka ne slažu? Ima li netko drugačije iskustvo?  Učiteljica/učitelj najavljuje crtani film *Vau – vau*.  **2. GLEDAM FILM**  **Ishod aktivnosti:** učenik izdvaja jedan ili više podataka iz teksta prema unaprijed zadanim pitanjima; izdvaja omiljene medijske sadržaje i razgovara o njima: crtani filmovi.  **Opis aktivnosti:**  Zadatak za gledanje: Pažljivo gledajte film i uočite zašto je to crtani film.  Film se može pogledati na poveznici <https://www.youtube.com/watch?v=XnYTWgednxM>  Učenici pažljivo i sa zanimanjem prate film.  Nakon odgledanog filma učenici odgovaraju na zadatak učiteljice/učitelja postavljen prije gledanja filma.  Zašto je to crtani film? Kako su nacrtani likovi? Izgledaju li kao u prirodi? Kojih su boja likovi?  **3. RAZGOVARAMO O FILMU**  **Ishod aktivnosti:** učenik izdvaja omiljene medijske sadržaje i razgovara o njima: crtani filmovi; crtežom i riječima izražava o čemu tekst govori.  **Opis aktivnosti:**  Učiteljica/učitelj može ponovo pustiti film sa zaustavljanjem i analiziranjem svakog pojedinog dijela.  Učiteljica**/**učitelj pitanjima uvodi učenike u sadržajnu analizu filma: Koji se likovi pojavljuju u filmu? Kako se ponaša pas? Koga je sve otjerao svojim ponašanjem? Tko mu se suprotstavio? Kako zovemo mladunčad psa? Kako zovemo mladunčad mačke? Kako su se ponašali psići i mačići kada su se sreli? Što su o njihovoj igri mislili odrasli pas i mačka? Kako film završava? Kakvo je ponašanje mačke i psa? Što biste im poručili? Ponašaju li se odrasli ljudi ponekad kao mačka i pas iz filma?  **4. ZADATCI IZ UDŽBENIKA**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; poštuje pravila uljudnoga ophođenja tijekom razgovora; crtežom i riječima izražava o čemu tekst govori.  **Opis aktivnosti:**  Učiteljica/učitelj čita zadatke u udžbeniku, učenici ih rješavaju. Učenici ne trebaju riješiti sve zadatke, učiteljica/učitelj će odrediti zadatke koje će učenici samostalno rješavati. |  | OŠ LK - A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  PID OŠ - A. 1.1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja; B. 1. 3. A – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine; I. C. 2 - Razlikuje dobar od lošeg odnosa među ljudima. |