**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO E e | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO JE SRETAN, A TKO TUŽAN**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudno- ga ophođenja tijekom razgovora; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju.  **Opis aktivnosti:**  Učiteljica/učitelj upućuje učenike da prouče ilustraciju u Početnici. Nakon promatranja ilustracije, učiteljica/ učitelj započinje razgovor: Kako se osjeća prva djevojčica? Po čemu to vidimo? Kako se osjeća dječak pokraj nje? Što mislite što ga je rastužilo? Kad se dijete osjeća uplašeno? Što tebe može razljutiti u školi? Kako se ponašaš kad si ljut? Opiši zadnju djevojčicu. Kako se ona osjeća?  Učiteljica/učitelj čita rečenice, a učenici pokušavaju otkriti o kojem je djetetu riječ pokazujući prstom na ilustraciju djeteta.  Eva je vesela djevojčica. Stipe je često tužan. Tena je ponekad uplašena. Pero je ljut na cijeli svijet. Elena je iznenađena.  Učenici provode glasovnu analizu riječi u rečenicama. U svakoj rečenici broje glas E (broje svi zajedno tako da podižu prstić za svaki izbrojeni glas E).  Učiteljica/učitelj piše ime svakog djeteta na ploču. Pripremila je krugove na kojima su nacrtani emotikoni. Učenik odabire jedan od emotikona, koje je učiteljica/učitelj prethodno pripremila/pripremio, i pridružuje ga određenom djetetu (kako je prikazano na ilustraciji).  **2. GDJE ČUJEM GLAS E**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici čitaju imena djece (po izrazima lica i višestrukom ponavljanju imena i čitanju s ploče, učenici će memorirati i moći pročitati imena).  Broje slova E u svakom imenu. U udžbeniku trebaju zaokružiti slovo E u svakom imenu. Zaokruži ime koje ima dva ista slova. Komunikacijska situacija: Koje je to ime? Koje slovo se pojavljuje dva puta u imenu?  Učiteljica/učitelj najavljuje učenje velikog i malog slova E te piše slova (veliko i malo E) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učiteljica/učitelj postavlja pitanje: Koliko učenika je potrebno da se sastavi slovo E? Učenici iznose svoja mišljenja. Učenici se podijele u parove. Učiteljica/učitelj ih upućuje kako od svojih tijela mogu oblikovati slovo E:  - jedan učenik sjedi, a drugi stoji iza njega - ovaj koji sjedi ima ispružene ruke i noge, a učenik iza stavi ispružene ruke na glavu učenika ispred sebe  - jedan učenik sjedi ispruženih ruku i nogu, a drugi učenik iza stavi ruke na sredini tijela učenika ispred sebe. Tjelopis nam ujedno služi i kao rekreativna pauza.  **4. PREPOZNAJEM SLOVO E**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj će svakom učeniku dati jednu žicu (savitljiva, čupava žica za čišćenje lula). Učenik treba, bez rezanja žice, pokušati napraviti slovo E. Sve uratke treba staviti na jedan stol, a učenici stati oko stola u krug tako da su im sva slova vidljiva. Uočavaju slovo koje je najbolje uspjelo, ono koje je najveće, najmanje slovo, slovo koje je najsmješnije…  Rad s Početnicom (4. zadatak): učenici trebaju između raznih crteža pronaći slovo E i zaokružiti ga, a ostale crteže prekrižiti.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo E zaokruženo i ima krunu. To je zlatno slovo. Učenici pišu veliko slovo E do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  **6. PRAVILNO PIŠEM IMENA**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja;  povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici promatraju riječi napisane u crtovlju. Učiteljica/učitelj potiče razgovor: Kakvim su slovima napisane riječi? Zašto je u riječima Eva i Iva prvo slovo napisano veliko, a ostala su slova mala? Zaključuju da se imena pišu velikim početnim slovom. Nabrajaju imena i govore koje slovo treba pisati veliko npr. u imenu FRAN veliko treba biti slovo F. Učenici još jednom u crtovlje pišu zadane riječi.  Učenici čitaju riječi u prvom redu u 6. zadatku. Komunikacijska situacija: Kakvim slovima su napisane riječi? Što označavaju te riječi? (imena) Kakvim slovom treba biti napisano prvo slovo u imenu? Pročitaj prvo ime. Pronađi u drugom redu karticu s tim imenom. Spoji crtom te dvije kartice. Zašto u riječi vi početno slovo nije veliko? Učenici samostalno spajaju ostale kartice prvog reda s karticom u drugom redu.  **7. POGODI TKO JE TKO**  **Ishod aktivnosti:** učenik sluša i razumije uputu i postupa prema uputi; sluša jednostavne tekstove iz različitih izvora.  **Opis aktivnosti:**  Učiteljica/učitelj čita rečenice. Učenici, slušajući opise u rečenicama, trebaju odrediti koji crtež prikazuje koje dijete. Ispod crteža na kojemu su Iva i Eva trebaju napisati njihova imena. Za učenike koji ne znaju sva slova učiteljica/učitelj će na ploču napisati Petra i Marta, a učenici prepisati ispod određenog crteža. | Jedinica [Slovo E](https://hr.izzi.digital/DOS/104/350.html)  Objekt [Zvonimir Balog, Slovo E.](https://hr.izzi.digital/DOS/104/350.html#block-6097)  Objekt [Halo?](https://hr.izzi.digital/DOS/104/350.html#block-7833)  Objekt [Pišem e.](https://hr.izzi.digital/DOS/104/350.html#block-6146)  Objekt [Poigraj se s prijateljima.](https://hr.izzi.digital/DOS/104/350.html#block-6169) | OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  MAT OŠ - A. 1. 1 - Opisuje i prikazuje količine prirodnim brojevima i nulom.  PID OŠ – C. 1. 2 - Predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima;  C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |