**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | POSJET KNJIŽNICI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  **OŠ HJ B. 1. 3 Učenik izabire ponuđene književne tekstove i čita/sluša ih s razumijevanjem prema vlastitome interesu.**  - upoznaje se s prostorom školske knjižnice  - upoznaje se s radom u školskoj knjižnici  - upoznaje se s različitim vrstama slikovnica  - preporučuje pročitane slikovnice i priče drugim učenicima  - objašnjava vlastiti izbor slikovnica | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora, odgovara na pitanja o slušanome tekstu, učenik razgovara u skladu sa svojim interesima i potrebama, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učenici slušaju priču *Miš u knjižnici* te iznose svoje dojmove o slušanoj priči. Učiteljica/učitelj pitanjima potiče učenike na sadržajnu analizu. Naglasak treba staviti na odgojne situacije (npr. čuvanje knjiga).  **2. MALI ILUSTRATORI**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom, sluša i razumije uputu i postupa prema uputi.  **Opis aktivnosti:**  Učenici otvaraju radne bilježnice. Učiteljica/učitelj ili učenici čitači čitaju tekst u svakom pojedinom okviru. Nakon kratke analize svakog pojedinog dijela priče učenici pristupaju individualnom radu i ilustriraju priču.  **3. SLUŠAM PRIJATELJA**  **Ishod aktivnosti:** učenik se upoznaje se s različitim vrstama slikovnica, preporučuje pročitane slikovnice i priče drugim učenicima, objašnjava vlastiti izbor slikovnica, poštuje pravila uljudnoga ophođenja tijekom razgovora.  **Opis aktivnosti:**  Učenici razgovaraju o pričama koje im je netko pročitao. Svatko od njih kazuje naziv svoje najdraže priče i razlog zbog kojeg mu je određena priča najdraža.  **4. U ŠKOLSKOJ KNJIŽNICI**  **Ishod aktivnosti:** učenik se upoznaje s prostorom školske knjižnice, upoznaje se s radom u školskoj knjižnici.  **Opis aktivnosti:**  Učenici u pratnji učiteljice/učitelja posjećuju školsku knjižnicu. Upoznaju se s prostorom kao i s radom knjižni-  čarke/knjižničara. Upoznaju se s pravilima kojih se treba pridržavati pri posuđivanju knjige u knjižnici (paziti na  izgled knjige koju vraća, vratiti knjigu na vrijeme kako bi ju i drugi mogli posuditi i sl.). | Zvučna čitanka: [Miš u knjižnici](https://hr.izzi.digital/DOS/104/633.html#block-8283) | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  PID OŠ – A. 1. 3 - uspoređuje organizaciju doma i škole (članovi obitelji, djelatnici u školi, radni prostor, prostorije i sl.); prepoznaje važnost uređenja prostora u domu i školi te vodi brigu o redu u domu i školi; opisuje svoje dužnosti u zajednicama kojima pripada.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OŠ LK – A. 1. 1 - Odgovara likovnim i vizualnim izražavanjem na razne vrste poticaja. |