**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | VELIKO I MALO SLOVO P p | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - govori više cjelovitih rečenica tematski povezanih u cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj čita pjesmicu *Petar Petru plete petlju* (Zvučna čitanka). Učenici slušaju i promatraju ilustraciju u Početnici.  **PETAR PETRU PLETE PETLJU**  PETAR PETRU PLETE PETLJU. PLETI PETRE, PETRU PETLJU. A TO ZNAČI;  LIJEPO SJEDI,  U TRI DANA JEDNOM JEDI.  PAZI DA SE NE ZAPETLJAŠ,  DOK TU PETLJU NE ISPETLJAŠ!  PETAR PETRU PLEO PETLJU.  A TO ZNAČI:  DA JE SJEO,  DA TRI DANA NIJE JEO,  DA SE PETAR STRAŠNO SMEO,  DOK JE PETRU PETLJU PLEO.  DOK JE PETLJU ISPETLJAO,  SAV SE U NJU ZAPETLJAO.  Učiteljica/učitelj potiče razgovor o pjesmi: Koje ime se spominje? Kako se Petar snašao u zadatku? Čemu služe pletače igle? Kako se one drže u rukama? (Demonstracija štapićima, bojicama, olovkama koje zamjenjuju igle.) Može li se ležati i plesti? Pokušaj. Kako treba sjediti? Što se učenicima najčešće zapetlja? Tko ima vezice na tenisicama? Učenici se igraju vezicama – vježba vezanje vezica.  **2. GDJE ČUJEM GLAS S**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj uputama i pitanjima usmjerava učenike: Pročitaj prvu riječ. Koje glasove čuješ kad kažeš PETAR? Na kojem mjestu se nalazi glas P? U kojim se još riječima glas P nalazi na prvome mjestu? Pročitaj riječ u kojoj je P u sredini. Učenici nabrajaju nekoliko riječi u kojima je P u sredini. Čitaju riječ u kojoj se P nalazi na kraju.  Učenici čitaju slikovne rečenice. Pomoću glasovne analize uočavaju gdje se u riječima nalazi slovo P.  Učiteljica/učitelj najavljuje učenje velikog i malog slova P te piše slova (veliko i malo P) na ploču. Učenici opisuju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom  Tjelopis nam ujedno služi i kao rekreativna pauza.  **4. OBOJI SLIČICU**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova P od komada vune. Slovo treba pomoću ljepila zalijepiti na komadić papira. Učiteljica/ učitelj stavlja učeničke uratke na ploču. Učenici opisuju slova, uočavaju pravilno oblikovana slova.  Učenici promatraju crteže u 4. zadatku. Imenuju što je na ilustracijama. Izdvajaju ilustracije u čijim se nazivima nalazi glas P. Zadatak je obojiti sličice u čijim se nazivima nalazi glas P.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo P zaokruženo i ima krunu - to je zlatno slovo. Učenici pišu veliko slovo P do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu: *Paula je u Puli*. treba prepisati u crtovlje.  **6. SLUŠAM PRIJATELJA KOJI ČITA**  **Ishod aktivnosti:** učenik sluša jednostavne tekstove iz različitih izvora; govori više cjelovitih rečenica tematski povezanih u cjelinu; sluša i razumije uputu i postupa prema uputi.  **Opis aktivnosti:**  Učenici čitači čitaju rečenice napisane u 6. zadatku. Ostali pozorno slušaju.  Komunikacijska situacija: učenici smišljaju kraj priče. | Jedinica [Slovo p](https://hr.izzi.digital/DOS/104/402.html)  Objekt [Pačić prvašić](https://hr.izzi.digital/DOS/104/402.html#block-3803)  Zvučna čitanka: [Slovo P](https://hr.izzi.digital/DOS/104/633.html#block-8279) (Petar Petru plete petlju)  Objekt [Upari životinje na *p*](https://hr.izzi.digital/DOS/104/402.html#block-3811)  Objekt [Pišem *p*](https://hr.izzi.digital/DOS/104/402.html#block-3845)  Objekt [Sve na *p*](https://hr.izzi.digital/DOS/104/402.html#block-11517) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |