**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | IGRA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ODMOTAJ – ZAMOTAJ - PONOVI**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici i učiteljica/učitelj stoje u krugu. Učiteljica/učitelj objašnjava pravila igre Pletimo mrežu. Prvi učenik (ili učiteljica/učitelj) započinje igru bacajući nekom drugom učeniku u krugu klupko vune tako da zadrži početak niti u ruci. Učenik koji je ulovio klupko baca ga sljedećem igraču (zadržavajući dio niti kod sebe) i tako redom (klupko se može i kotrljati po podu). Klupko se baca dok se svi učenici ne povežu njegovim nitima. Nakon toga slijedi suprotna radnja, klupko se namotava. Redoslijed bacanja suprotan je ranijem. Učenik koji je zadnji  dobio klupko dobacuje ga svome prethodniku koji na klupko namotava dio niti koji ih je povezivao. Namatanje i dobacivanje se tako nastavlja sve dok klupko ne dođe do onoga koji ga je prvi bacio.  Za vrijeme dobacivanja učenik kod kojeg je klupko treba izgovoriti naziv svoje najdraže igre ili igračke. Kada klupko ide unatrag treba izgovoriti naziv najdraže igre ili igračke učenika koji će mu dodati klupko (ako se ne može sjetiti može mu netko pomoći). Učenicima treba prije početka igre naglasiti da bi trebali pokušati upamtiti najdražu igru ili igračku prijatelja kojem bacaju klupko u prvom dijelu igre).  **2. CRTAM I VJEŽBAM**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; sluša i razumije uputu i postupa prema uputi.  **Opis aktivnosti:**  Komunikacijska situacija prije provođenja aktivnosti: Razgovor o omiljenim igrama u prirodi.  Učenici otvaraju Početnicu. Promatraju nedovršenu sliku i njezin okvir. Opisuju i imenuju predmete koji se nalaze na slici. Uočavaju niz predmeta na okviru slike. Zadatak je dovršiti okvir slike i naslikati svoju najdražu igru u prirodi.  **3. ČITAMO**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; sluša i razumije uputu i postupa prema uputi; odgovara cjelovitom rečenicom.  **Opis aktivnosti:**  Učenici čitaju rečenice u 2. zadatku.  Komunikacijska situacija prije rekreativne pauze: Uz koje osjećaje/aktivnosti/igre možemo povezati sljedeće pokrete?  REKREATIVN PAUZA – promatrajući ilustracije u 4. zadatku i uputu učiteljice/učitelja učenici izvode vježbe: 1 x  čučanj, 2 x skok, 3 x pljesak dlanom o dlan, 4 x let raširenih ruku  **4. NEDOVRŠENA SLIKA**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; sluša i razumije uputu i postupa prema uputi; odgovara cjelovitom rečenicom.  **Opis aktivnosti:**  Učenici opisuju nedovršenu sliku u 10. zadatku. Što je sve na slici nedovršeno? Kakvim crtama treba nacrtati vagon? Kakvu crtu trebaš za kotače? Što sve nedostaje na pruzi? Kakvim crtama trebaš dovršiti prugu? Zadatak učenika je do kraja nacrtati pragove između tračnica, prozorčiće na vagonima i spojiti zadane točke budućih vagona. Nakon toga trebaju svaki vagon obojati drugom bojom.  U 11. zadatku učenici trebaju slijediti trag loptice skočice koja nestašno skakuće po prostoru. Prije aktivnosti moguće je pokretima tijela oponašati put loptice (samostalno, u paru ili skupini). Trag treba prvo pratiti olovkom po istočkanom dijelu, a zatim ga nastaviti crtati do kraja. | Kao još jedan oblik igre učiteljica/učitelj nudi učenicima digitalne objekte koji imaju elemente igre. | OSR – A. 1 .3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  MAT OŠ - B. 1. 2 - Objašnjava kriterije nizanja; niže po zadanome kriteriju; C. 1. 2 - Razlikuje i crta ravne i zakrivljene crte; C. 1. 3 - Prepoznaje istaknute točke; crta (ističe) točke. |

2