**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | GOVORNA VJEŽBA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KOJE VOĆE VOLIM**  **Ishod aktivnosti:** učenik sluša i razumije uputu i postupa prema uputi; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  NAJVIŠE VOLIM…    Učiteljica/učitelj na ploču crta tablicu s nazivima raznoga voća. Svaki učenik dobije papirić na koji treba napisati svoje ime. Papirić stavlja u stupac voća koje najviše voli.  Učenici se snalaze u tablici, čitaju podatke iz tablice, prebrojavaju koliko je papirića u kojem stupcu.  Nakon ove uvodne aktivnosti, učenici sastavljaju rečenice. Rečenice se mogu oblikovati i pod naslovom *Tko*  *voli*.  U našem razredu učenici najviše vole \_ \_ \_ \_ \_ \_ \_ \_ \_ \_ \_ \_ \_ \_.  Naranče voli \_ \_ \_ \_ \_ \_ \_ \_ \_ \_ \_ \_ učenika.  \_\_\_\_\_\_\_\_\_ učenika najviše voli maline.  Učenici podjednako vole \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Jabuku voli \_\_\_\_\_\_\_\_\_\_\_\_\_\_\_\_\_\_\_ učenika.  U našem razredu učenici najmanje vole \_\_\_\_\_\_\_\_\_\_\_\_\_\_\_\_\_\_\_\_\_\_.  **2. RAZGOVOR O VOĆU**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja; pravilno izgovara glasove i naglašava riječi primjereno početnomu opismenjavanju; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici sjede u krugu.  Učiteljica/učitelj potiče razgovor o voću iz prvog zadatka: Koje voće iz tablice raste u našem kraju? Kako zovemo mjesto na kojem raste voće? Kako zovemo ljude koji brinu o voću? Što je voćka, a što voće?  **3. PIŠEMO I CRTAMO**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi; povezuje glas s odgovarajućim slovom; razlikuje slova od drugih znakova.  **Opis aktivnosti:**  Učiteljica/učitelj zapisuje na ploču, a učenici u svoje pisanke.  U VOĆNJAKU  U VOĆNJAKU RASTU VOĆKE. PLOD VOĆKE JE VOĆE.  U MOME RAZREDU NAJVIŠE VOLIMO...  Učenici trebaju nacrtati voćku i voće. Ispod stabla treba napisati VOĆKA, a ispod komada voća VOĆE.  **4. GOVORNA VJEŽBA**  **Ishod aktivnosti:** učenik sluša i razumije uputu i postupa prema uputi; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici sjede u formaciji kruga. Učiteljica/učitelj započinje priču, a ostali učenici nastavljaju tako da svatko  izgovori jednu rečenicu. Treba paziti na povezanost radnje. |  | OŠ LK – A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine; C. 1. 3 - opisuje aktivnosti kojima može pomoći u obitelji i razredu; opisuje situacije u kojima treba pomagati drugima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja; B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine; C. 1. 2 - Razlikuje dobar od lošeg odnosa između ljudi. |

Prilog - listić uz aktivnost 1

