**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO N n | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaj.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRISJEĆAM SE PRIČE**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudno- ga ophođenja tijekom razgovora.  **Opis aktivnosti:**  Učenici otvaraju Početnice i opisuju ilustraciju. Prisjećaju se *Priče iz voćnjaka*. Učiteljica/učitelj ih pitanjima potiče na prepričavanje priče.  **2. GDJE ČUJEM GLAS N**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj potiče komunikaciju: Pročitaj prvu riječ. Koje glasove  čuješ kad kažeš NARANČA? Na kojem mjestu se nalazi glas N? U kojim se još riječima glas N nalazi na prvom  mjestu? Pročitaj riječ u kojoj je N samo u sredini. Učenici nabrajaju nekoliko riječi u kojima je N u sredini. Traže  riječi u kojima se N nalazi na kraju.  Učenici trebaju zaokružiti slovo koje se nalazi u svim riječima.  Učiteljica/učitelj najavljuje učenje velikog i malog slova N te piše slova (veliko i malo N) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima  - u paru: učenici stoje uspravno spojenih jedan pokraj drugoga, ruke su im uz tijelo, osim lijeve ruke jednog učenika kojom dodiruje prijatelja.  Tjelopis nam ujedno služi i kao rekreativna pauza.  **4. GDJE JE N**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici na stolu imaju čupavu žicu za čišćenje lula od koje trebaju oblikovati slovo N. Nakon što su završili s radom slobodno šeću razredom i promatraju uratke ostalih učenika.  Učenici trebaju u 4. zadatku pronaći i spojiti pet slova N koja su jednake veličine.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo N zaokruženo i ima krunu. To je zlatno slovo. Učenici pišu veliko slovo N do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu ‘Nina nema auto.’ treba prepisati u pisanku.  **6. TRAŽIM PAR**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja;  povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici trebaju od ponuđenih riječi pronaći par (pravilno napisanu riječ i onu u kojoj su slova N i M zamijenila mjesta). Čitaju parove riječi te smišljaju svoje riječi na istom principu (npr. MAČKA – NAČKA).  **7. PAŽLJIVO SLUŠAM**  **Ishod aktivnosti:** učenik sluša i razumije uputu i postupa prema uputi; sluša jednostavne tekstove iz različitih izvora.  **Opis aktivnosti:**  Učenici promatraju rečenice u 7. zadatku. Učiteljica/učitelj usmjerava razgovor: Kako ćemo prepoznati kraj rečenice? Od čega se sastoji rečenica? Od čega se sastoje riječi? Što je slovo, a što glas? Koliko riječi ima prva rečenica?  Nekoliko učenika čitača čitaju tekst tako da svatko čita jednu rečenicu. Ostali učenici pažljivo slušaju i pokušavaju izračunati koliko je voća Ana pojela. U pisanke crtaju voće koje je Ana pojela. | Objekt [Ratko Zvrko, Nogomet u bari.](https://hr.izzi.digital/DOS/104/394.html#block-16110)  Objekt [*N* u sportovima.](https://hr.izzi.digital/DOS/104/394.html#block-11293)  Objekt [Pišem N.](https://hr.izzi.digital/DOS/104/394.html#block-11300)  Objekt [Tko što ima ili nema.](https://hr.izzi.digital/DOS/104/394.html#block-11308) | MAT OŠ – A. 1. 1 - Povezu- je količinu i broj; broji u skupu brojeva do 20; prikazuje brojeve do 20 na različite načine.  PID OŠ - A. 1. 3 - Učenik uspoređuje organiziranost različitih prostora i zajednica u neposrednome okružju.  OŠ LK A. 1. 1 – Učenik odgovara likovnim i vizualnim izražavanjem na razne vrste poticaja.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadat- ka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |