**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | FAŠNIK | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnomu opismenjavanju i obilježjima jezičnoga razvoja.**  - prepoznaje slova  - povezuje glasove i slova u slogove i cjelovitu riječ te riječi u rečenicu  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MAŠKARE**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje slova; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Na ploči su razbacana slova od kojih učenici trebaju složiti riječ (MAŠKARE - riječ je teža pa nakon nekoliko pokušaja učiteljica/učitelj može otkriti prvo ili prva dva slova).  **R A Š A K M E**  Komunikacijska situacija: učiteljica/učitelj razgovara s učenicima o maškarama. Tko su maškare? Zašto se maskiraju? Znate li neke druge nazive za maškare?  Učiteljica/učitelj najavljuje priču: *Fašnik*.  **2. SLUŠAM PRIČU**  **Ishod aktivnosti**: učenik sluša jednostavne tekstove iz različitih izvora.  **Opis aktivnosti:**  Učenici sjede u krugu. Učiteljica/učitelj čita priču *Fašnik* (zvučna čitanka).  Učiteljica/učitelj prije čitanja postavlja pitanje: Što su djeca jela kod Franke? Učenici pažljivo slušaju priču da mogu odgovoriti na pitanje.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu.  **Opis aktivnosti:**  Učenici iznose svoje osjećaje nakon odslušane priče.  Odgovaraju na pitanje postavljeno prije slušanja. (Djeca su jela krafne s pekmezom i fritule s čokoladom.)  Učiteljica/učitelj pitanjima vodi učenike u sadržajnu analizu priče: Tko je stigao kod Franke? U što je bila maskirana Franka? Zašto je grof Drakula frfljao? Koje su još maske bile kod Franke? Tko ih je sve fotografirao? Što su jeli? Tko je jeo krafne s pekmezom? Po čemu to znamo? U što je bila maskirana Tonka? Kakvu kosu ima Tonka? Što je imala na glavi? Čime je Tonka jela fritule? Kamo grof treba požuriti? Čemu su se djeca smijala? Je li njihovo smijanje bilo ružno, jesu li se rugali? Kako im je bilo na druženju?  **4. PIŠEM I CRTAM**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:**  Komunikacijska situacija: Volite li vi maškare? Koja je tvoja omiljena maska? Koja se slastica jede za maškare u našem kraju?  Učenici otvaraju pisanke. Učiteljica/učitelj može na ploču zapisati rečenice koje učenici prepisuju u pisanke.  MAŠKARE  DJECA VOLE MAŠKARE.  MASKIRAJU SE U SMIJEŠNE LIKOVE.  JA VOLIM MASKU: (crtaju svoju omiljenu masku) | Zvučna čitanka: [Slovo f](https://hr.izzi.digital/DOS/104/633.html#block-8301) (Maškare) | OŠ LK – A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |