**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | VJEŽBANJE – sastavljanje slikovnih rečenica, slikopriča | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SMIŠLJAM REČENICE**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Učiteljica/učitelj priprema onoliko sličica koliko je učenika (sport, voće, razni predmeti). Učenici iz „čarobne kutije“ izvlače sličice. Zadatak učenikaje izreći rečenicu o sličici koju je izvukao.  Sličicu vraćaju tek na kraju igre. Igra završava kada je svaki učenik izrekao rečenicu o svojoj sličici.  **2. SLAŽEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice, sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše nekoliko nedovršenih rečenica. Učenici rečenice prepisuju velikim tiskanim slovima te umjesto okvirića dodaju crtež pazeći da slikovna rečenica ima značenje.  U košari su \_\_\_\_\_\_\_\_\_\_\_.  Kuma Kata pravi \_\_\_\_\_\_\_\_\_\_.  Tetak ima \_\_\_\_\_\_\_\_\_\_.  U vrtu rastu \_\_\_\_\_\_\_\_\_\_\_ i \_\_\_\_\_\_\_\_\_\_.  Mama voli čitati \_ \_ \_ \_ \_ \_ \_ \_ \_ \_.  **3. ČITAMO RIJEČI I REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Svaki učenik čita rečenice koje je sastavio. Ostali pažljivo slušaju i prate ima li pogrešaka u rečenicama, npr. U košari su auti. Ukoliko je netko od učenika sastavio takvu rečenicu, učiteljica/učitelj razgovara s učenicima o sadržaju rečenice te se zajednički prisjećaju da svaka rečenica treba imati smisla pa pokušavaju promijeniti netočnu riječ.  **4. ZADAJ ZADATAK PRIJATELJU**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; piše velika i mala slova školskoga formalnog pisma; prepisuje riječi i rečenice; samostalno piše riječi i rečenice samo naučenim slovima; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učenici smišljaju po dvije rečenice koje treba dovršiti crtežom. Učiteljica/učitelj ih upućuje da pritom trebaju paziti na redoslijed riječi u rečenici kao i na smisao rečenice. Papire s rečenicama zamjenjuju sa svojim susjedom u klupi koji dovršava započete rečenice. Kada su svi završili, čitaju se učenički radovi. | Mogu se koristiti preostali objekti iz jedinica:  [Slovo m](https://hr.izzi.digital/DOS/104/393.html)  [Slovo n](https://hr.izzi.digital/DOS/104/394.html)  [Slovo l](https://hr.izzi.digital/DOS/104/395.html)  [Slovo s](https://hr.izzi.digital/DOS/104/397.html)  [Slovo š](https://hr.izzi.digital/DOS/104/399.html)  [Slovo p](https://hr.izzi.digital/DOS/104/402.html)  [Slovo r](https://hr.izzi.digital/DOS/104/403.html)  [Slovo k](https://hr.izzi.digital/DOS/104/404.html) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |