**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VJEŽBA PISANJA (POTICAJ – BAJKA) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - samostalno piše riječi i rečenice samo naučenim slovima  - oblikuje kratak pisani tekst primjeren početnom opismenjavanju  - piše rečenični znak na kraju rečenice | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. STVARNO/NESTVARNO**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; čita riječi, rečenice, tekstove primjereno početnomu opismenjavanju.  **Opis aktivnosti:**  Učiteljica/učitelj priprema kartice sa stvarnim i nestvarnim likovima. Učenik treba odabrati karticu, naglas pročitati što na njoj piše, a zatim je staviti u odgovarajući stupac tablice (tablica je nacrtana na ploči).  LIKOVI: kralj, vila, vještica, princeza, princ, čarobnjak, zmaj, kraljica, duh, konj.    **2. PIŠEMO REČENICE**  **Ishod aktivnosti:** učenik piše velika i mala slova školskoga formalnog pisma; samostalno piše riječi i rečenice samo naučenim slovima; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Komunikacijska situacija: Učenici se prisjećaju bajki u kojima su se spominjali likovi iz tablice.  Učiteljica/učitelj zadaje zadatak: učenici trebaju napisati pet rečenica tako da u svakoj budu dva lika iz tablice.  Npr.  Princezu je oteo zmaj.  Duh i čarobnjak živjeli su u dvorcu…  Učenici čitaju svoje uratke.  **3. PIŠEMO BAJKU**  **Ishod aktivnosti:** učenik piše velika i mala slova školskoga formalnog pisma; oblikuje kratak pisani tekst primjeren početnom opismenjavanju; piše velika i mala slova školskoga formalnog pisma; piše rečenični znak na kraju rečenice; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Zadatak svake grupe je odabrati dva stvarna i dva nestvarna lika te smisliti bajku. Bajku treba zapisati na papir (svaka grupa od učiteljice/učitelja dobiva papir).  Bajka treba započeti riječima: Jednom davno…, i završiti sretno. Učiteljica/učitelj obilazi radna mjesta i pomaže  učenicima oblikovati njihovu ideju.  **4. MALI GLUMCI**  **Ishod aktivnosti:** učenik povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; poštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Učenici dramatiziraju svoju bajku. Međusobno dijele uloge i glume radnju bajke koju su napisali.  Svaka grupa izvodi svoju bajku pred ostalim učenicima. | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |

Prilog 1

|  |  |  |  |  |
| --- | --- | --- | --- | --- |
| **kralj** | **vila** | **vještica** | **princeza** | **princ** |
| **čarobnjak** | **zmaj** | **kraljica** | **duh** | **konj** |

Prilog 2 - memori

