**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ZBRKANI DAN | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO JE NAOPAKO**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; postavlja jednostavna pitanja, odgovara cjelovitom rečenicom.  **Opis aktivnosti:**  Učiteljica/učitelj upućuje učenike da promotre ilustraciju u Početnici. Učenici izdvajaju ono što je neobično, smiješno i sl. Objašnjavaju zašto je to što su izdvojili smiješno i kako bi trebalo biti.  Učenici trebaju prekrižiti ono što je neobično. Zajedno nabrajaju, pa i broje koliko su detalja prekrižili. (Na ilustraciji treba prekrižiti: slovo A, visoke pete, kravatu, službeni kofer, šareni ruksak, dječje tenisice, snjegovića, psa sa sunčanim naočalama, ogrlicu s vodilicom na mladiću, pticu koja leti leđno.)  **2. A KAKO BI TREBALO BITI**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; postavlja jednostavna pitanja, odgovara cjelovitom rečenicom.  **Opis aktivnosti:**  Nakon što su uočili sve nepravilnosti na ilustraciji, učenici trebaju nacrtati i obojiti predmete koji nedostaju likovima s ilustracije.  Učiteljica/učitelj može postaviti pitanja: Pogledaj ilustraciju dječaka. Što mu nedostaje? (Nedostaje mu ruksak.) Nacrtaj dječaku ruksak na leđima i oboji sličicu. Učenici samostalno boje sličice i crtaju predmete koji nedostaju.  **3. OBRNUTE SITUACIJE**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tek-  stu; sluša i razumije uputu i postupa prema uputi.  **Opis aktivnosti:**  REKREATIVNA IGRA: Učiteljica/učitelj učenicima objašnjava igru Dan – noć. (Obzirom da je danas zbrkani dan igru ćemo igrati obrnuto. Kad kažem dan trebate čučnuti, a kad kažem noć ustati. Igru napuštaju učenici koji pogriješe. Pobjednik je učenik koji ostane zadnji.)  Učiteljica/učitelj čita rečenice. Svaka je rečenica popraćena malom ilustracijom. Učenici prate u udžbeniku i pažljivo slušaju da mogu prepoznati ono što je zbrkano u rečenici.  UJUTRO SAM OBUKLA PIDŽAMU. U KUPAONICI SE BRIJAO MOJ PAS. BRAT JE PROŠETAO RIBICU.  TATA JE PLIVAO U AKVARIJU.  Nakon svake rečenice razgovara se o onome što je zbrkano u rečenici. Učenici predlažu rečenice kako bi mogle i trebale glasiti.  **4. IZ NAOPAKOG U PRAVILNO**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; postavlja jednostavna pitanja, odgovara cjelovitom rečenicom.  **Opis aktivnosti:**  Promatrajući ilustracije učenici trebaju uočiti što je sve zbrkano na njima (tata ima kacigu i lizalicu, djevojčica vozi tatu na biciklu). Nakon toga učenici trebaju pronaći pet razlika između lijeve i desne ilustracije (jedna tatina cipela je odvezana, tata bez lizalice, djevojčica ima kosu skupljenu u jedan repić, bicikl ima jednu drugačiju dršku, džep na jakni djevojčice).  4. zadatak – glasno izgovaramo rečenice ispod ilustracija (TATA IMA KACIGU. DJEVOJČICA IMA REPIĆ. BICIKL IMA PEDALE. CIPELA IMA VEZICU.)  8. zadatak – učenici trebaju dovršit niz slova E i slova I. | [Objekt Molim, popravite mi pjesmu.](https://hr.izzi.digital/DOS/104/695.html#block-11103)  [Objekt I rečenice su se zbrkale.](https://hr.izzi.digital/DOS/104/695.html#block-11107)  [Objekt Zbrkana slika.](https://hr.izzi.digital/DOS/104/695.html#block-11111)  [Objekt Voćni nered.](https://hr.izzi.digital/DOS/104/695.html#block-11114) | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  PID OŠ - Imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.); razlikuje svojstva tvari koja istražuje svojim osjetilima; uočava red u prirodi na primjeru ljudi.  MAT OŠ - Uočava uzorak nizanja; objašnjava kriterije nizanja. |