**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | REČENICA I REČENIČNI ZNAKOVI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - povezuje glasove i slova u cjelovitu riječ, a riječi u rečenicu  - piše velika i mala slova školskoga formalnog pisma  - samostalno piše riječi i rečenice samo naučenim slovima  - piše rečenični znak na kraju rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREPOZNAJ RIJEČI**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; poštuje pravila uljudnoga ophođenja tijekom razgovora; sluša i razumije uputu i postupa prema uputi; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj na ploču piše četiriskupine slova. Učenici slažu riječi od zadanih slova. Komunikacijska situacija: Što je napisano na ploči? Pročitaj napisana slova. Što ćemo dobiti kada slova stavimo na prava mjesta?  Nakon što otkriju riječ učiteljica/učitelj zapisuje riječ ispod slova.    Učiteljica/učitelj usmjerava razgovor: Jesmo li od otkrivenih riječi dobili rečenicu? Što trebamo napraviti? (Poredati riječi pravilnim redoslijedom da bi rečenica imala smisao. Na kraj rečenice trebamo staviti točku.)  **2. SASTAVLJAM REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; prepoznaje fonološku strukturu govora u komunikacijskoj situaciji slušanja i govorenja; povezuje glasove i slova u cjelovitu riječ, a riječi u rečenicu; piše velika i mala slova školskoga formalnog pisma; piše rečenični znak na kraju rečenice; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učenici otvaraju Početnicu i promatraju napisanu rečenicu. Čitaju rečenicu. Učiteljica/učitelj pitanjima usmjerava učenike: Kakvim slovom treba početi rečenica? Što se nalazi na kraju rečenice? Čitaju drugu rečenicu. Što se nalazi na kraju rečenice? Kako zovemo rečenice koje na kraju imaju upitnik? (Pitanja.) Kako zovemo rečenični znak na kraju treće rečenice?  Zajedno analiziraju svaku rečenicu u 2. zadatku, odnosno uočavaju zašto napisane riječi nisu rečenica. Razgovaraju o tome koliko riječi ima svaka rečenica i kako bi trebala glasiti.  Učenici samostalno u crtovlje zapisuju rečenice pazeći na pravilan redoslijed riječi i na rečenični znak na kraju rečenice.  **3. JA SAM REČENIČNI ZNAK**  **Ishod aktivnosti:** sluša i razumije uputu i postupa prema uputi.  **Opis aktivnosti:**  Učiteljica/učitelj izgovara rečenice. Učenici slušajući trebaju prepoznati koji rečenični znak treba staviti na kraj izgovorene rečenice te ga prikazuju svojim tijelom:  - točka – čučanj  - upitnik – uspravno stati s rukama savijenim prema podu i pognutom glavom  - uskličnik – uspravno stati s rukama ispruženim iznad glave.  **4. PIŠEM REČENIČNE ZNAKOVE**  **Ishod aktivnosti:** učenik sluša i razumije uputu i postupa prema uputi; prepoznaje fonološku strukturu govora u komunikacijskoj situaciji slušanja i govorenja; čita riječi, rečenice, tekstove primjereno početnomu opismenjavanju; piše rečenični znak na kraju rečenice.  **Opis aktivnosti:**  Učenici pomoću 4. zadatka u Početnici uvježbavaju pisanje upitnika i uskličnika. U 5. i 6. zadatku čitaju jednu po jednu rečenicu, određuju koji rečenični znak treba staviti na kraj, a zatim samostalno zapisuju rečenični znak na kraj rečenice. Postupak ponavljaju sa svakom rečenicom. |  | MAT OŠ – A. 1. 1 – Učenik povezuje količinu i broj.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – I. A. 1 – Razvija komunikativnost i suradništvo. |