**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | PREDVJEŽBE POČETNOG ČITANJA I PISANJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ** A. **1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| 1. SLOVO NA SLOVO  Ishod aktivnosti: učenik razgovara u skladu sa svojim interesima i potrebama, sluša i razumije uputu i postupa prema uputi.  Opis aktivnosti:  Učenici sjede u krugu. Učiteljica/Učitelj zadaje glas. Učenici imaju nekoliko sekundi da razmisle i pronađu riječ  koja počinje tim glasom. Riječi se ne smiju ponavljati (npr. S – slon, salata, sretan…).  2. CRTE RAZNE  Ishod aktivnosti: učenik sluša i razumije uputu i postupa prema uputi.  Opis aktivnosti:  Učiteljica/učitelj na papirima ima nacrtane različite crte za grafomotoričke vježbe. Zadatak je učenika izvući jedan papir, pokazati ga ostalim učenicima i raspraviti tko ili što bi moglo ostaviti takav trag u prirodi ili okruženju. Učiteljica/učitelj na ploči započinje redove zadanim crtama, a učenici isto to trebaju nacrtati u svoje pisanke ( npr. ///. III, OOO, UUU, WWW).  3. BROJALICA  Ishod aktivnosti: učenik sluša jednostavne tekstove iz različitih izvora, odgovara na pitanja o slušanome tekstu.  Opis aktivnosti:  Komunikacijska situacija: učiteljica/učitelj s učenicima vodi razgovor o igrama u kojima se učenici prebrojavaju pomoću raznih brojalica. Učenici nabrajaju brojalice koje poznaju (u aktivnosti se mogu uključiti udaraljke iz seta za glazbenu kulturu ili se ritam može improvizirati predmetima iz okruženja te zvukovima koje učenici proizvode tijelima). Učiteljica/učitelj čita brojalicu *Iš’o medo u* šumicu (radna bilježnica). Učiteljica/učitelj pitanjima vodi kratku sadržajnu analizu pjesmice.  4. BROJIMO GLASOVE  Ishod aktivnosti: učenik poštuje pravila uljudnoga ophođenja tijekom razgovora, sluša i razumije uputu i postupa prema uputi.  Opis aktivnosti:  Učenici sjede u krugu. Učiteljica/učitelj zadaje riječ, a učenici ponavljaju riječ glas po glas te pljeskanjem određuju koliko riječ ima glasova.  Npr. žaba – ž, a, b, a – četiri glasa | Kao još jedan oblik igre učiteljica/učitelj nudi učenicima digitalne objekte koji imaju elemente igre te brojalice. | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU - A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU - A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  OŠ GK – B. 1 .2 - Izvodi brojalice te pritom uvažava glazbeno-izražajne sastavnice.  MAT OŠ - B. 1. 2 - Objašnjava kriterije nizanja; niže po zadanome kriteriju; C. 1. 2 - Razlikuje i crta ravne i zakrivljene crte; C. 1. 3 - Prepoznaje istaknute točke; crta (ističe) točke. |