**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | UNIN RUČAK | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - opisuje situacije, događaje i likove u književnim tekstovima  - prepoznaje čudesne i izmišljene elemente u pjesmama za djecu i bajkama  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OTKRIVAMO RIJEČ**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga  ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj slaže pripremljene ilustracije/fotografije ruke, uha, čarape, auta, krave na ploču izmiješanim redoslijedom. Učenici u paru izdvajaju početne glasove riječi te sastavljaju novu riječ (ručak). Pobjednik je par koji to učini najbrže i točno.  Učiteljica/učitelj usmjerava razgovor: Što je ručak? Kada ručamo? Kako zovemo dio dana u kojem je obrok ručak? Što najviše volite jesti za ručak? Tko u vašoj obitelji najčešće priprema ručak? Kako nazivamo prostoriju u stanu u kojoj pripremamo ručak? Što je blagovaonica?  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; izražava opisane situacije i doživljeno u književnome tekstu riječima, crtežom i pokretom.  **Opis aktivnosti:**  Učenici sjede u krugu. Učiteljica/učitelj čita priču *Unin ručak*.  UNIN RUČAK  NAJVEĆA JE MUKA GLEDATI UNU KAD RUČA. GLEDA U HRANU I ŠUTI. NIŠTA JOJ NIJE UKUSNO.  MAMA UZDIŠE JER JE DUGO KUHALA. „UZMI BAREM JUHU“, GOVORI JOJ. „JUHA JE ČUDNA“, ODGOVARA UNA.  „JEDI KRUMPIR I PILETINU.“ „DANAS MI SE JEDE NEŠTO LJUTO“, KAŽE UNA. „IMAŠ LUK“, UZRUJANO REČE TATA.  „OD TOGA ME PEKU USTA.“ SVI ŠUTE I JEDU DALJE. UNINU BRATU JURI SVE JE UKUSNO. JURA UVIJEK UŽIVA  U RUČKU. UBRZO SU SVI POJELI, A UNA TEK UZIMA ŽLICU U RUKU. KROZ PROZOR SLUŠA DJECU. SUNCE JOJ  ŠAPNE: „POŽURI, UNA. SVI TE ČEKAJU.“  „U REDU“, UZDAHNE UNA I STAVLJA PRVU ŽLICU JUHE U USTA.  Nakon prvog čitanja slijedi vođeno čitanje. Učenici još jednom pažljivo slušaju priču, a kada čuju naziv neke hrane trebaju pantomimom pokazivati da jedu.  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima, prepoznaje čudesne i izmišljene elemente u pjesmama za djecu i bajkama.  **Opis aktivnosti:**  Nakon čitanja priče učenici iznose svoje dojmove i osjećaje. Učiteljica/učitelj pitanjima vodi učenike u sadržajnu analiza priče: Što mislite o Uni? Kako se osjeća njezina mama? Što joj je sve skuhala? Kome je u Uninoj obitelji sve ukusno? Što je Uni šapnulo Sunce? Zašto je Una počela jesti?  **4. VOLIM JESTI – NE VOLIM JESTI**  **Ishod aktivnosti:** učenik poštuje pravila uljudnoga ophođenja tijekom razgovora; koristi se jezičnim vještina- ma, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici su dobili zadatak da na papiriće napišu svoje ime i papirić stave na odgovarajuće mjesto u tablici koja je nacrtana na ploči (volim jesti / ne volim jesti + primjer/slika hrane).  Uspoređivanje rezultata: Na kojoj strani tablice ima više vaših imena? Komunikacijska situacija: Zašto trebamo jesti? Kakvu hranu treba jesti? Trebaju li Unini roditelji dozvoliti Uni da ne jede? Zašto ne volite jesti?  Tražimo favorita među hranom:  Svaki učenik dobiva po jedan zeleni kartončić. Učiteljica/učitelj na ploču pomoću magneta stavlja kartice s nazivom ili ilustracijom različite hrane (npr. jabuka, meso, sladoled, brokula i sl.).Učenici se podizanjem zelenog kartončića izjašnjavaju vole li jesti određenu namirnicu. Učiteljica ispod natpisa/ilustracije zapisuje broj podignutih kartončića te svi zajedno zaključuju koja im je hrana omiljena, a koju ne jedu baš rado. Nakon ove aktivnosti učiteljica/učitelj potiče razgovor o važnosti konzumiranja raznolike hrane. | Zvučna čitanka: [Slovo U](https://hr.izzi.digital/DOS/104/633.html#block-8282) (Unin ručak) | PID OŠ - A. 1. 1 – Učenik razlikuje svojstva tvari koja istražuje svojim osjetilima; učenik uspoređuje organiziranost u prirodi opažajući neposredni okoliš; A. 1. 2 - Učenik prepoznaje važnost organiziranosti vremena i prikazuje vremenski slijed događaja; navodi dnevne obroke.  MAT OŠ - A. 1. 1 - Opisuje i prikazuje količine prirodnim brojevima i nulom; A. 1. 2 - Uspoređuje prirodne brojeve do 20 i nulu; E. 1. 1 - Služi se podat- cima i prikazuje ih piktogramima i jednostavnim tablicama.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |