**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE), KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | PRIČA O PRIČAMA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - govori više cjelovitih rečenica tematski povezanih u cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRIČA**  **Ishod aktivnosti:** učenik razgovara u skladu sa svojim interesima i potrebama, sluša jednostavne tekstove iz različitih izvora, odgovara na pitanja o slušanome tekstu, izražava opisane situacije i doživljeno u književnome tekstu riječima, crtežom i pokretom, govori o čemu razmišlja i kako se osjeća nakon čitanja/slušanja književno- ga teksta.  **Opis aktivnosti:**  Učiteljica/učitelj s učenicima razgovara o pričama koje su slušali ili gledali. Nabrajaju najpoznatije: *Snjeguljica*, *Pepeljuga*, *Kraljevna na zrnu graška*, Trnoružica, *Crvenkapica*, *Tri praščića*, *Vuk i sedam kozlića*, *Mačak u čizma- ma*… Izdvajaju i uspoređuju dobre i likove koji nisu dobri iz njima najdraže priče.  Učiteljica/učitelj čita (zvučna čitanka) *Priču o pričama*, a učenici u Početnicama prate slikopriču. Učenici iznose  svoje osjećaje nakon slušanja priče.  Pitanjima koja postavlja učiteljica/učitelj i odgovorima učenika provodi se kratka sadržajna analiza priče.  **2. NASLOVI PRIČA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Globalno čitanje: Učenici čitaju naslove: *Mačak u čizmama*, *Kraljevna na zrnu graška*, *Vuk i sedam kozlića*. Povezuju ilustraciju s karticom na kojoj je napisana riječ koja nedostaje u naslovu (I, U, NA).  **3. DOVRŠI CRTEŽ**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: razgovor o situacijama kada koristimo ogledalo, što u njemu vidimo, kako izgleda odraz u njemu. Možemo pripremiti nekoliko manjih ogledala ili nekih drugih reflektirajućih po- vršina te u njima promatrati zrcalne slike lica, ostalih dijelova tijela, predmeta, ilustracija. Uočavamo pravila refleksije, opisujemo i uspoređujemo.  Učenici opisuju ilustraciju zmaja. Zaključuju da je zmaj došao do vode i da u vodi vidi svoj odraz. Uočavaju da vratovi troglavog zmaja nisu dovršeni. Promatraju crte na vratovima i samostalno dovršavaju crtež.  **4. SMISLI PRIČU**  **Ishod aktivnosti:** učenik govori više cjelovitih rečenica tematski povezanih u cjelinu, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj prvo s učenicima razgovara o slici. Što je neobično?  Potom učenike dijeli u grupe po četvero ili petero i daje upute za rad. Zajedno trebaju smisliti priču u kojoj princeza spašava princa. Odlučuju tko je u priči glavni lik koji nema dobre osobine, zašto je princ zarobljen i kako priča završava. Svaki učenik u grupi pri oblikovanju priče treba reći/osmisliti barem jednu rečenicu. Po završetku zajedničkoga rada, svaka grupa priča svoju priču. | Zvučna čitanka: [Priča o pričama](https://hr.izzi.digital/DOS/104/633.html#block-8276) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje tjelesne i osobne karakteristike; uočava sličnosti i razlike u tjelesnim i osobnim karakteristikama u odnosu na vršnjake; A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  PID OŠ – A. 1. 1 - dijelovi i cjeline imaju različita svojstva/obilježja. |