**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ZAŠTO NEMA SOMOVA OKO MLJETA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| 1. GDJE ŽIVE ŽIVOTINJE  Ishod aktivnosti: učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  Opis aktivnosti:  Učiteljica/učitelj priprema slike nekoliko životinja (npr. ptica, riba, vjeverica, krokodil, krtica…). Učenici imenuju  životinju na slici i razgovaraju o tome gdje ta životinja živi i čime se hrani. Zaključuju da ne mogu sve životinje  živjeti na istome mjestu jer ne trebaju svima jednaki životni uvjeti kao ni jednaka hrana.  2. SLUŠAM PRIČU  Ishod aktivnosti: učenik sluša jednostavne tekstove iz različitih izvora; govori o čemu razmišlja i kako se osjeća nakon čitanja/slušanja književnoga teksta.  Opis aktivnosti:  Učenici sjede u krugu. Učiteljica/učitelj čita priču *Zašto nema somova oko Mljeta* (zvučna čitanka).  ZAŠTO NEMA SOMOVA OKO MLJETA?  ZATO ŠTO JE MLJET OTOK USRED MORA, A SOMOVI I NJIHOVI DOMOVI SU U RIJEKAMA. MURA, MREŽNICA,  ČESMA, ZRMANJA ILI MIRNA IMENA SU RIJEKA. U NJIMA IMA SOMOVA. MOŽDA POVREMENO NEKI SOM  DOĐE DO ZRMANJE PA SE SPUSTI SKORO DO MORA. TU MU MORSKA BIĆA PRIČAJU O PREKRASNIM OTOCIMA,  O VISOKIM PALMAMA I SLATKIM SMOKVAMA. MOŽDA JEDNOM IZMISLE PODMORNICE S AKVARIJEM ZA RIJEČ-  NE RIBE. TAKO BI I SOMOVI MOGLI UŽIVATI U MORSKIM DUBINAMA.  Nakon slušanja priče učenici iznose svoja razmišljanja i osjećaje.  3. RAZUMIJEM ŠTO SLUŠAM  Ishod aktivnosti: učenik odgovara na pitanja o slušanome tekstu; razgovara u skladu sa svojim interesima i potrebama; postavlja jednostavna pitanja; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  Opis aktivnosti:  Učiteljica/učitelj pitanjima vodi učenike u sadržajnu analiza priče: Koji se otok spominje u priči? Gdje žive somovi? Koje se rijeke spominju u priči? Mogu li riječne ribe živjeti u moru? Tko somu može pričati o prekrasnim otocima, o visokim palmama i slatkim smokvama? Kako bi somovi mogli uživati u morskim dubinama?  4. NOVA PRIČA  Ishod aktivnosti: učenik poštuje pravila uljudnoga ophođenja tijekom razgovora; koristi se jezičnim vještina- ma, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  Opis aktivnosti:  Komunikacijska situacija: Učenici u paru sa susjedom smišljaju razgovor između soma i kita. | Zvučna čitanka: [Slovo M](https://hr.izzi.digital/DOS/104/633.html#block-8287) (Zašto nema somova oko Mljeta) | PID OŠ - A. 1. 1 - Učenik uspoređuje organiziranost u prirodi opažajući neposredni okoliš; uočava red u prirodi na primjeru biljaka, životinja i ljudi; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima;  C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

2