**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | LEKTIRA (UVOD) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - opisuje situacije, događaje i likove u književnim tekstovima  - prepoznaje čudesne i izmišljene elemente u pjesmama za djecu i bajkama  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OTKRIVAMO RIJEČ**  **Ishod aktivnosti:** učenik razgovara u skladu sa svojim interesima i potrebama, poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  Učiteljica/učitelj na ploču crta onoliko crtica koliko zamišljena riječ ima slova (Crvenkapica).  \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_  (C R V E N K A P I C A)  Učenici pogađaju slova. Učenik koji kaže slovo kojeg nema u riječi gubi red. Učenik koji kaže slovo koje postoji u zamišljenoj riječi nastavlja pogađati. Slovo koje postoji u riječi učiteljica/učitelj zapisuje na odgovarajuću crticu. Učenik koji je pogodio slovo može ponuditi i konačno rješenje.  Tko je Crvenkapica? Jeste li već čuli priču o njoj?  **2. VOĐENO ČITANJE BAJKE**  **Ishod aktivnosti:** učenik sluša jednostavne tekstove iz različitih izvora, izražava opisane situacije i doživljeno u književnome tekstu riječima, crtežom i pokretom.  **Opis aktivnosti:**  Učenici sjede u krugu. Učiteljica/učitelj objašnjava učenicima zadatak: učenici trebaju pažljivo slušati priču. Učiteljica/učitelj čita priču, a kada podigne ruku učenici trebaju ustati sa svojeg mjesta i oponašati pokret koji je spomenut u priči. Npr. Crvenkapica je veselo skakutala po stazi.  Učiteljica/učitelj može reproducirati i audiozapis Crvenkapica s poveznice:  <https://www.youtube.com/watch?v=Fu8-bblLUcc>  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o slušanome tekstu, govori o čemu razmišlja i kako se osjeća nakon čitanja/slušanja književnoga teksta, razgovara u skladu sa svojim interesima i potrebama, postavlja jednostavna pitanja, odgovara cjelovitom rečenicom, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, opisuje situacije, događaje i likove u književnim tekstovima, prepoznaje čudesne i izmišljene elemente u pjesmama za djecu i bajkama.  **Opis aktivnosti:**  Učenici iznose svoje osjećaje nakon odslušane priče.  Učiteljica/učitelj pitanjima vodi učenike u sadržajnoj analiza slušane priče. Tko su likovi u priči? Jesu li likovi stvarni ili nestvarni? Što je nestvarno u priči? Učenici nabrajaju nestvarne događaje.  **4. PROMIJENI KRAJ PRIČE**  **Ishod aktivnosti:** učenik poštuje pravila uljudnoga ophođenja tijekom razgovora, koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici su dobili zadatak da u paru porazgovaraju i razmisle što bi se dogodilo da je vuk naišao na zaključanu kuću. Trebaju smisliti promijenjeni kraj priče. Nekoliko učenika priča novu priču. |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima;  C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); Može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  PID OŠ – A. 1. 1 - Dijelovi i cjeline imaju različita svojstva/obilježja. |