**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | VJEŽBA ČITANJA I PISANJA (Č, Ć, DŽ, Đ) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - samostalno piše riječi i rečenice samo naučenim slovima  - piše rečenični znak na kraju rečenice  **OŠ HJ A. 1. 5 Učenik upotrebljava riječi, sintagme i rečenice u točnome značenju u uobičajenim komunikacijskim situacijama.**  - izabire riječi kojima razumije značenje i njima oblikuje sintagme i rečenice  - traži objašnjenje za značenje riječi koje ne razumije | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZADNJE SLOVO – PRVO SLOVO**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Učiteljica/učitelj daje upute za igru: učenik treba reći neku riječ, a sljedeći onu riječ koja počinje zadnjim slovom prethodne riječi.  Npr. MAČ – ČARAPA – ANANAS – SOB...  **2. PRONAĐI PRAVI STUPAC**  **Ishod aktivnosti:** učenik čita riječi, rečenice, tekstove primjereno početnomu opismenjavanju; traži objašnjenje za značenje riječi koje ne razumije; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice s riječima (onoliko kartica koliko je učenika). Na karticama su napisane riječi koje sadrže slova č, ć đ ili dž, ali ta slova nisu napisana. Učenik treba pročitati riječ i odrediti koje slovo nedostaje te karticu staviti u pravi stupac tablice koja je nacrtana na ploči.    **3. SASTAVLJAMO REČENICE**  **Ishod aktivnosti:** učenik piše velika i mala slova školskoga formalnog pisma; samostalno piše riječi i rečenice samo naučenim slovima; piše rečenični znak na kraju rečenice; izabire riječi kojima razumije značenje i njima oblikuje sintagme i rečenice; sluša i razumije uputu i postupa prema uputi.  **Opis aktivnosti:**  Učenici odabiru riječi iz svakog stupca i trebaju smisliti rečenice o njima. Svaka rečenica u sebi treba sadržavati dvije riječi s ploče (riječi ne trebaju biti iz istog stupca). Svaki učenik treba napisati četiri rečenice.  **4. SMIŠLJAMO REBUSE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj priprema nekoliko rebusa na kojima će učenicima objasniti kako se rebusi rješavaju. Zadatak učenika je u paru s prijateljem iz klupe osmisliti rebus. Rebuse učiteljica/učitelj stavlja na ploču, a ostali učenici pokušavaju odgonetnuti značenje rebusa.  Npr. šal i žlica (kojoj treba maknuti prva dva slova) – odgonetka: šalica | Mogu se koristiti preostali objekti iz modula [Slova](https://hr.izzi.digital/DOS/104/326.html). | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A - Prepoznaje igru kao važnu razvojnu i društvenu aktivnost.  ODR – A. 1. 1 - Razvija komunikativnost i suradništvo; prepoznaje važnost osoba uz koje se osjeća sigurno i važnost povezanosti u zajednici. |

Prilog

|  |  |  |  |  |  |
| --- | --- | --- | --- | --- | --- |
| **HLA\_\_E** | **POMO\_\_** | **SRE\_\_A** | **\_\_OKOLADA** | **KU\_\_A** | **BA\_\_VA** |
| **NARAN\_\_A** | **CVIJE\_\_E** | **NO\_\_** | **\_\_EŠALJ** | **ZADA\_\_A** | **\_\_ELO** |
| **U\_\_ENIK** | **PUŽI\_\_** | **SLONI\_\_** | **\_\_IP** | **\_\_EM** | **PI\_\_AMA** |
| **\_\_UNGLA** | **PATLI\_\_AN** | **\_\_EM** | **GROŽ\_\_E** | **LE\_\_A** | **LA\_\_A** |
| **U\_\_BENIK** | **NA\_\_EM** | **SVA\_\_A** | **\_\_EP** | **\_\_AK** | **IZME\_\_U** |