**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KULTURA I MEDIJI | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | ABECEDA – PONAVLJANJE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - samostalno piše riječi i rečenice samo naučenim slovima  **OŠ HJ C. 1. 1 Učenik sluša/čita tekst u skladu s početni opismenjavanjem i pronalazi podatke u tekstu.**  - služi se dječjim leksikonima, rječnicima i enciklopedijama  - pronalazi natuknicu prema abecednome redu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA SLOVO NA SLOVO**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; piše velika i mala slova školskoga formalnog pisma; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Svaka grupa dobiva tablicu koju treba popuniti određenim slovom.  Učiteljica/učitelj može reći neki broj (paziti da broj nije veći od 20), a učenici trebaju otkriti koje je to slovo po abecedi te pojmovima koji počinju tim slovom popuniti tablicu.    Npr. Učiteljica/učitelj može zadati broj 11 (slovo G). Učenici u prvi stupac tablice trebaju zapisati slovo G i zatim popuniti tablicu riječima: GORAN, GLISTA, GRAH, GITARA.  **2. SMIŠLJAMO RIJEČI**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; samostalno piše riječi i rečenice samo naučenim slovima; čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma.  **Opis aktivnosti:**  Učenici su i dalje podijeljeni u grupe po četvero. Zadatak je svake grupe smisliti po jednu riječ za svako slovo abecede. Na papir najprije zapišu slovo, a pokraj riječ koja tim slovom započinje (svaka grupa treba zapisati trideset riječi).  A – auto  B – banana  C – cipela  Č –čarapa  Ć – ćup itd.  Nakon završenog zadatka učenici čitaju riječi koje su zapisali.  **3. NAĐI SVOJ PAR**  **Ishod aktivnosti:** učeniksluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice s brojevima i pripadajućim slovima abecede. Učenici izvlače kartice. Zadatak je pronaći svoj par.  Npr. parovi su A i 1, Ć i 5, J i 14, NJ i 20... (Slažu se parovi ovisno o broju učenika. Učenici koji znaju brojeve veće od 20 mogu pomoći ostalima u traženju parova.)  **4. SLUŽIM SE ENCIKLOPEDIJOM**  **Ishod aktivnosti:** učenik čita riječi, rečenice, tekstove primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; služi se dječjim leksikonima, rječnicima i enciklopedijama; pronalazi natuknicu prema abecednome redu.  **Opis aktivnosti:**  Učiteljica/učitelj u školskoj knjižnici posuđuje nekoliko dječjih enciklopedija (učenici mogu donijeti svoje ukoliko imaju) te usmjerava pažnju učenika: Kako pronaći u enciklopediji odgovor na pitanje tko su bili Iliri?  Učiteljica/učitelj objašnjava djeci na koji način pronalazimo željeni podatak u enciklopediji, a zatim učenici pokušavaju sami pronaći traženi pojam. | Mogu se koristiti objekti iz modula [Slova](https://hr.izzi.digital/DOS/104/326.html). | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; važno je učiti komunikacijska pravila; C. 1. 2 Ponaša se u skladu s pravilima skupine; prepoznaje pravedno i pošteno ponašanje.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog 1

|  |  |  |  |  |
| --- | --- | --- | --- | --- |
| **SLOVO** | **IME** | **ŽIVOTINJA** | **BILJKA** | **PREDMET** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Prilog 2

|  |  |  |  |  |  |
| --- | --- | --- | --- | --- | --- |
| **A** | **B** | **C** | **Č** | **Ć** | **D** |
| **DŽ** | **Đ** | **E** | **F** | **G** | **H** |
| **I** | **J** | **K** | **L** | **LJ** | **M** |
| **N** | **NJ** | **O** | **P** | **R** | **S** |
| **Š** | **T** | **U** | **V** | **Z** | **Ž** |

|  |  |  |  |  |  |
| --- | --- | --- | --- | --- | --- |
| **1** | **2** | **3** | **4** | **5** | **6** |
| **7** | **8** | **9** | **10** | **11** | **12** |
| **13** | **14** | **15** | **16** | **17** | **18** |
| **19** | **20** | **21** | **22** | **23** | **24** |
| **25** | **26** | **27** | **28** | **29** | **30** |