**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | OBLIKOVANJE SLOVA RAZLIČITIM MATERIJALIMA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE VIŠE**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici mogu biti podijeljeni u nekoliko grupa. Svaka grupa ima papire u jednoj boji. Na ploči su napisana sva slova koje su učenici naučili pisati i tablica s onoliko stupaca koliko ima grupa.  Zadatak je u određenom vremenu (npr. 5 minuta) napisati što više riječi naučenim slovima. Svaku napisanu riječ predstavnik grupe treba brzo staviti na ploču u stupac svoje grupe. Učiteljica/učitelj provjerava točnost napisanih riječi. Nakon isteka vremena svaka grupa čita riječi koje je napisala. Uspoređuju se rezultati grupa te proglašava grupa koja ima najviše točno napisanih riječi.  **2. ČUDESNA SLOVA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; povezuje glas s odgovarajućim slovom; razlikuje slova od drugih znakova; sluša i razumije uputu i postupa prema uputi.  **Opis aktivnosti:**  Učenici mogu odabrati materijal od kojega će oblikovati slova koja su naučili. Mogu odabrati između žice za čišćenje lula, vune i plastelina. Slova oblikuju samostalno i smještaju ih na papir onako kako oni to žele. Nakon završene aktivnosti učiteljica/učitelj izlaže učeničke radove tako da ih svi učenici mogu vidjeti.  **3. TJELOPIS**  **Ishod aktivnosti:** učenik povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici trebaju tijelima napisati slova koja zadaje učiteljica/učitelj (I, O, L, V, T). Učenici samostalno tijelom oblikuju zadano slovo, a učiteljica/učitelj ubrzava tempo diktiranja slova. Tjelopis služi i kao rekreativna pauza.  **4. PIŠEM RIJEČI I REČENICE PO DIKTATU**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja; povezuje glas s odgovarajućim slovom; razlikuje slova od drugih znakova; piše velika i mala slova školskoga formalnog pisma; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učiteljica/učitelj objašnjava učenicima na koji način trebaju pisati riječi po diktatu. Učenici riječi pišu velikim slovima. Učiteljica/učitelj izgovara riječ. Učenici broje koliko riječ ima slova, rastavljaju riječ na glasove, nekoliko učenika ponavlja riječ, a zatim ju samostalno zapisuju u pisanke.  Riječi: TATA, LEA, AUTO, MALO, TAMA.  Prilikom diktiranja rečenice učenici broje koliko se riječi nalazi u rečenici. Ponavljaju kakvim slovom započinje rečenica i koji znak treba staviti na kraj rečenice. Učenici rečenice zapisuju malim slovima.  Rečenice:  TENA VOLI LIMUN.  U TUNELU JE TAMA. |  | Matematika - E. 1. 1 -Služi se podatcima i prikazuje ih piktogramima i jednostavnim tablicama.  Likovna kultura – 1. A. 1 – Učenik odgovara likovnim i vizualnim izražavanjem na razne vrste poticaja.  Tjelesna i zdravstvena kultura – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupi rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

2