**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | ISPUNJAVANJE OBRAZACA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SASTAVLJAM RIJEČ**  **Ishod aktivnosti:** učenik razgovara u skladu sa svojim interesima i potrebama; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  U komunikacijskoj situaciji učiteljica/učiteljs učenicima razgovara o sportovima kojima se bave ili kojima bi se željeli baviti: Treniraš li u nekom klubu? Što treba napraviti da postaneš član kluba? Koje podatke o sebi trebaš reći u klubu?  **2. ISPUNJAVANJE PRIJAVNICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma; ističe pisanje velikog početnog slova: vlastita imena i prezimena ljudi.  **Opis aktivnosti:**  Učiteljica/učitelj učenicima priprema listić koji svojim oblikom i tekstom podsjeća na prijavnicu.  **PRIJAVNICA ZA SPORTSKI SAVEZ**  IME I PREZIME:  IME RODITELJA:  DATUM ROĐENJA:  ADRESA:  PRIJAVA ZA SPORT:  Učenici samostalno čitaju i popunjavaju prijavnicu.  **3. PANTOMIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice na kojima su nazivi raznih sportova. Učenik izvuče karticu, pročita što piše i zatim pantomimom pokuša ostalima opisati zadani sport. Učenik koji pogodi o kojem se sportu radi, sljedeći je na redu za pokazivanje.  **4. CRTAM OMILJENI SPORT**  **Ishod aktivnosti:** učeniksluša i razumije uputu i postupa prema uputi.  **Opis aktivnosti:**  Učenici trebaju nacrtati svoj omiljeni sport (igrače ili samo rekvizite koji su za taj sport potrebni). |  | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  OŠ LK - 1. A. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; važno je učiti komunikacijska pravila; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A - Prepoznaje igru kao važnu razvojnu i društvenu aktivnost. |

Prilog 1

|  |  |
| --- | --- |
| **PRIJAVNICA ZA SPORTSKI SAVEZ** | |
| Ime i prezime: |  |
| Ime roditelja: |  |
| Datum rođenja: |  |
| Adresa: |  |
| Prijava za sport (upisati naziv sporta): |  |