**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | VJEŽBANJE – rečenica (red riječi u rečenici) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SASTAVLJAM REČENICE**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj priprema omotnice u kojima se nalaze riječi pomoću kojih treba složiti rečenicu. Sve riječi jedne rečenice počinju istim slovom. Iza zadnje riječi u rečenici treba biti točka. Učenici su podijeljeni u grupe po četvero. Predstavnik svake grupe dolazi do učiteljice/učitelja i odabire jednu omotnicu. Zadatak grupe je složiti rečenicu od riječi u omotnici. Treba pripaziti na redoslijed riječi u rečenici.  **M** – MALA MAJA MOLI MALO MLIJEKA.  **N** – NATAŠA NEMA NIŠTA NOVO.  **P** – POŠTAR PERO PIŠE PISMO PAULI.  **K** – KOD KUME KATE KARTAJU KUMOVI.  **T** – TATA TREBA TEŠKU TAVU.  **R** – ROBERT RADO RADI ROBOTE.  **2. ČITAMO SASTAVLJENE REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici promatraju rečenice i uočavaju da je svaka rečenica sastavljena od riječi koje počinju istim slovom.  Čitaju sastavljene rečenice koje se nalaze na ploči.  **3. PREPISUJEMO REČENICE**  **Ishod aktivnosti:** učenik povezuje napisano slovo s glasom; čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma; prepisuje riječi i rečenice.  **Opis aktivnosti:**  Učenici odabiru po dvije rečenice koje su im najzanimljivije i prepisuju ih u pisanku. Rečenice pišu velikim slovima. Kada prepišu, ispod rečenica crtaju jednu rečenicu.  **4. CRTAMO ZAMIŠLJENE RIJEČI**  **Ishod aktivnosti:** učenik povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici smišljaju riječ koju ne pišu nego trebaju nacrtati sličicu za svako slovo pazeći da je prvo slovo naziva predmeta na sličici ono slovo koje im treba u riječi.  Primjer: zamišljena riječ: MRAK  crteži: metla, riba, auto, kišobran | Mogu se koristiti objekti iz modula [Slova](https://hr.izzi.digital/DOS/104/326.html) (obrađena slova). | OŠ LK – A. 1. 1– Učenik odgovara likovnim i vizualnim izražavanjem na razne vrste poticaja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio  zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  POD – A. 1. 1 – Koristi dostupne  materijale za rad.  ODR – A. 1. 1 - Razvija komunikativnost i suradništvo. |