**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO O o | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLOVO O U BIJEGU**  **Ishod aktivnosti:** učenik sluša jednostavne tekstove iz različitih izvora; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju.  **Opis aktivnosti:**  Učenici otvaraju Početnice. Razgovor o ilustraciji: Prisjetite se pjesmice koju smo čitali. (Učiteljica/učitelj može ponoviti pjesmicu.) Koje slovo je otišlo? Kako se zove dječak? Kako glasi njegovo ime bez slova O? Učenici nabrajaju likove s ilustracije sa slovom O i bez njega. Zašto je broj osam prošao najgore? Učiteljica/učitelj piše na ploču OSAM, a zatim prekriva slovo O i pita učenike koja riječ ostaje (SAM).  Učenici nabrajaju imena koja sadrže slovo O, a zatim ih izgovaraju ime bez slova O (npr. BORIS – BRIS, LORA – LRA…).  **2. GDJE ČUJEM GLAS O**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika naglas čita riječi ispod ilustracija. Učiteljica/učitelj započinje razgovor: Pročitaj prvu riječ. Koje glasove čuješ kad kažeš OSAM? Na kojem mjestu se nalazi glas O? U kojim se još riječima glas O nalazi  na prvom mjestu? Pročitaj riječi u kojima je O samo u sredini. Učenici nabrajaju nekoliko riječi u kojima je O u sredini. Smišljamo riječi u kojima se O nalazi na kraju (selo, bijelo, malo…).  Učiteljica/učitelj najavljuje učenje velikog i malog slova O te piše slova (veliko i malo O) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  Ishod aktivnosti: učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - učenici oblikuju slovo O od spojenih prstića  - učenici oblikuju slovo O od spojenih ruku  - učenici oblikuju slovo O u paru, ležeći na podu. Tjelopis nam ujedno služi i kao rekreativna pauza.  Učiteljica/učitelj svakom učeniku daje komad vune od koje trebaju što pravilnije na svojoj klupi oblikovati slovo O. Nakon odrađenog zadatka učenici mogu slobodno prošetati razredom i pogledati kako su njihovi prijatelji obavili zadatak. Učiteljica/učitelj postavlja pitanje: Kojem geometrijskom liku sliči slovo O?  **4. BOJIM GDJE ČUJEM O**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici promatraju ilustracije u 4. zadatku. Imenuju predmete koji su nacrtani. Izdvajaju one u kojima se čuje glas O (auto, brod). Učiteljica/učitelj usmjerava pažnju: Gdje je na crtežu sve skriveno slovo O? ( auto – gume, cvijet – sredina, brod – prozori). Učenici trebaju obojiti skrivena slova O.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo O zaokruženo i ima krunu. To je zlatno slovo. Učenici pišu veliko slovo O do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  **6. DOVRŠAVAM REČENICE**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja;  povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Promatramo nedovršene rečenice. Učenici trebaju samostalno dovršiti rečenice ilustracijom predmeta koji u svom nazivu sadrži slovo O.  **7. NETKO ČITA, NETKO SLUŠA**  **Ishod aktivnosti:** učenik sluša i razumije uputu i postupa prema uputi; sluša jednostavne tekstove iz različitih izvora.  **Opis aktivnosti:**  Komunikacijska situacija: razgovor o dijelovima tijela i za što nam je koji dio potreban. Pronalazimo dijelove tijela u čijim se nazivima nalazi slovo O (npr. NOGA, KOLJENO, BOK…).  Vođeno čitanje: Učiteljica/učitelj čita rečenice u 7. zadatku, a učenici trebaju pokazati dio tijela koji učiteljica/ učitelj spomene. Svi učenici pažljivo slušaju rečenice kako bi mogli izvršiti postavljeni zadatak i otkriti dio glave koji ima najviše slova O. | [Jedinica Slovo O](https://hr.izzi.digital/DOS/104/390.html)  Objekt [Zvonimir Balog, Slovo O.](https://hr.izzi.digital/DOS/104/390.html#block-6197)  Objekt [Igra riječima.](https://hr.izzi.digital/DOS/104/390.html#block-6248)  Objekt [Napišimo veliko i malo slovo *o*.](https://hr.izzi.digital/DOS/104/390.html#block-6211)  Objekt [Riječi bez slova *o*.](https://hr.izzi.digital/DOS/104/390.html#block-8934) | MAT OŠ - C. 1. 1 - Izdvaja i imenuje geometrijska tijela i likove i povezuje ih s oblicima objekata u okruženju.  PID OŠ - A. 1. 1 - Učenik uspoređuje organiziranost u prirodi opažajući neposredni okoliš (imenuje dijelove svoga tijela i prepoznaje razlike između djevojčice i dječaka).  OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |