**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | STONOGA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim**  **razvojem i dobi.**  - prepoznaje priču, pjesmu, bajku, zagonetku i igrokaz prema obliku  - prepoznaje elemente igre riječima u pjesmama za djecu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OTKRIVAM RIJEČ**  **Ishod aktivnosti:** učenik razgovara u skladusa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj može pripremiti kartice sa slovima S T O N O G A. Kartice izmiješanim redoslijedom stavlja na ploču. Učenici pokušavaju odgonetnuti koja je skrivena riječ. Ako nitko ne pogodi, učiteljica/učitelj im pomaže otkrivanjem početnoga slova.  **2. SLUŠAM PJESMICU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; prepoznaje priču, pjesmu, bajku, zagonetku i igrokaz prema obliku; prepoznaje elemente igre riječima u pjesmama za djecu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Komunikacijska situacija prije aktivnosti - razgovor o stonogama: Gdje živi stonoga? Koje još životinje žive s njom na livadi? Zašto baš te životinje, a ne ribe? Koje biljke se nalaze u njezinoj okolici? Kamo se može stonoga sakriti kada pada kiša?  Učiteljica/učitelj najavljuje i čita pjesmicu (pjesmica se nalazi i na zvučnoj čitanci).  Učiteljica/učitelj pitanjima uvodi učenike u sadržajnu analizu: Tko je šetao po travi? Pročitaj prvi stih ili prvu riječ. Što znači bosonoga? Tko je stonogu gledao? Tko ju je sretao? Čemu su se čudile bube i mravi? Što je zaključio mudar mrav? Slažeš li se s njime? Kako bi se zvala životinja sa stotinu glava?  **3. SLUŠAM I PONAVLJAM**  **Ishod aktivnosti: učenik** sluša i razumije uputu i postupa prema uputi.  **Opis aktivnosti:**  Učenici otvaraju Početnicu i promatraju pjesmicu. Učiteljica/učitelj pitanjima usmjerava pažnju učenika: Po čemu odmah možemo prepoznati da je napisani tekst pjesma? Koji je naslov ove pjesme? Tko je Stanislav Femenić? Zašto je njegovo ime pokraj pjesmice?  Vođeno čitanja: učiteljica/učitelj čita pjesmicu još jednom, ali sa zadatkom za učenike. Kada učiteljica/učitelj podigne ruku, učenici trebaju glasno ponoviti riječ koja je zadnja pročitana.  **4. CRTAM KUKCA**  **Ishod aktivnosti:** učenik postavlja jednostavna pitanja; učenik izražava opisane situacije i doživljeno u književnome tekstu riječima, crtežom i pokretom; poštuje pravila uljudnoga ophođenja tijekom razgovora; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; sluša i razumije uputu i postupa prema uputi.  **Opis aktivnosti:**  Učenici trebaju u okvir pokraj pjesmice nacrtati neobičnog kukca i dati mu šaljivo ime. U komunikacijskoj situaciji prije aktivnosti učenici mogu razgovarati i opisivati zamišljene neobične kukce. | Zvučna čitanka: [Stonoga](https://hr.izzi.digital/DOS/104/633.html#block-8312) | PID OŠ - A. 1. 1 – Učenik razvrstava bića, tvari ili pojave u skupine primjenom određenog kriterija, objašnjavajući sličnosti i razlike među njima.  OŠ LK A. 1. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B.1.2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |