**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | VELIKO I MALO SLOVO K k | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  **-** sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju  **OŠ HJ C. 1. 1. Učenik sluša/čita tekst u skladu s početnim opismenjavanjem i pronalazi podatke u tekstu.**  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj čita pjesmu *Krasni parovi* (zvučna čitanka). Učenicipažljivo slušaju i promatraju ilustraciju u  Početnici.  **KRASNI PAROVI**  KRAVA IMA MUŽA, SVI GA ZOVU BIK,  U ŽIVOTU KOZE, JARAC JE GLAVNI LIK.  KOKOŠI JE PIJETAO NAJLJEPŠI JUNAK,  PATKI JE PATAK PREKRASAN I JAK.  SVATKO IMA NEKOGA TKO GA VOLI JAKO.  A KOGA SVE TI IMAŠ?  ISPRIČAJ, TO JE LAKO.  U komunikacijskoj situaciji učiteljica/učitelj potiče sadržajnu analizu: Tko je kravin muž? Tko je glavni lik u životu koze? Čiji je junak pijetao? Kakav je patak patki? Nabroji koga ti sve imaš. Jedan par ima isto prvo i zadnje slovo u nazivu. Učiteljica/učitelj piše na ploču te zajednički vrše glasovnu analizu i sintezu naziva mužjaka**.**  KOKOŠ – PIJETAO PATKA – PATAK KRAVA - BIK  Dolaze do rješenja KRAVA - BIK. Učiteljica/učitelj daje uputu: Zaokružite prvo i zadnje slovo.  Učiteljica/učitelj najavljuje učenje velikog i malog slova K te piše slova (veliko i malo K) na ploču. Učenici opisuju slovo, pišu slovo po zraku, a zatim i u prazan prostor na ploči.  **2. GDJE ČUJEM GLAS K**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj upućuje učenike: Pročitaj prvu riječ. Koje glasove čuješ kad kažeš KRAVA? Na kojem mjestu se nalazi glas K? U kojim se još riječima glas K nalazi na prvom mjestu? Pročitaj riječ u kojoj je K samo u sredini. Učenici nabrajaju nekoliko riječi u kojima je K u sredini. Gdje se nalazi slovo K u riječi KOKOŠ? Čitaju riječ u kojoj se K nalazi na kraju.  Učenici trebaju zaokružiti zadnje slovo u najkraćoj riječi.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. CRTAM I BOJIM**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju, sluša i razumije uputu i postupa prema uputi.  **Opis aktivnosti:**  Učenici izrađuju slova K od papirnate salvete. Lijepe slova na papir u boji. Učiteljica/učitelj izlažu slova na ploču. Učenici promatraju slova te uočavaju najveće, najmanje, najtanje, najdeblje slovo.  Opisuju ilustracije u 4. zadatku. Glasovnom analizom svaku riječ rastavljaju na slova. Učiteljica/učitelj objašnjava da tri kruga ispod ilustracije označavaju početak, sredinu ili kraj riječi. Učenici trebaju odrediti gdje se u pojedinoj riječi nalazi glas K i obojiti odgovarajući kružić ispod riječi.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo K zaokruženo i ima krunu - to je zlatno slovo. Učenici pišu veliko slovo K do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  **6. SPAJAM CRTEŽ I RIJEČ**  **Ishod aktivnosti:** učenik čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju riječi u 6. zadatku te povezuju crtom crtež i napisanu riječ.  **7. CRTAM PREMA UPUTI**  **Ishod aktivnosti:** učenik čita riječi, rečenice, tekstove primjereno početnomu opismenjavanju; crtežom i riječima izražava o čemu tekst govori, sluša i razumije uputu i postupa prema uputi.  **Opis aktivnosti:**  Nekoliko učenika čitača čita rečenice iz 7. zadatka. Ostali učenici pažljivo slušaju. Otvaraju pisanke i crtaju biće s drugog planeta. Učiteljica/učitelj čita rečenicu po rečenicu kako bi učenici mogli nacrtati Kokija prema opisu. | Jedinica [Slovo k](https://hr.izzi.digital/DOS/104/404.html)  Objekt [Krava, kokoši i ostale životinje na *k*](https://hr.izzi.digital/DOS/104/404.html#block-3898)*;* [*Krava čita novine*](https://hr.izzi.digital/DOS/104/404.html#block-3899)  Zvučna čitanka: [Slovo k](https://hr.izzi.digital/DOS/104/633.html#block-8284) (Krasni parovi)  Objekt [Gdje se nalazi glas *k*](https://hr.izzi.digital/DOS/104/404.html#block-3908)  Objekt [Pišem *k*](https://hr.izzi.digital/DOS/104/404.html#block-3943)  Objekt [Vrijeme je za kviz](https://hr.izzi.digital/DOS/104/404.html#block-11554) | MAT OŠ – C. 1. 1 – Izdvaja i imenuje geometrijska tijela i likove i povezuje ih s oblicima objekata u okruženju.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  OŠ LK A. 1. 1 - Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A.1.1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – I. A. 1 – Razvija komunikativnost i suradništvo.  IKT – D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |