**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO I i | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM PRIČU I BOJIM**  **Ishod aktivnosti:** učenik sluša jednostavne tekstove iz različitih izvora; prepoznaje fonološku strukturu govora u komunikacijskoj situaciji slušanja i govorenja.  **Opis aktivnosti:**  Učenici slušaju priču *Gumica u zemlji crtica* (zvučna čitanka) promatrajući ilustraciju u Početnici. Nakon odslušane priče na ilustraciji trebaju obojiti sve likove i predmete u kojima čuju glas I. Učenici promatraju ilustraciju i uočavaju što treba obojiti. Provode glasovnu analizu. Učiteljica/učitelj provjerava razumijevanje/opažanje učenika: Gdje sve čujemo glas I? (Gumica, Kraljica, Strijela, kućica, cvijet, leptir). Učenici pristupaju samostalnome radu.  **2. ZNAM OD ČEGA SE SASTOJI RIJEČ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika naglas čita riječi ispod ilustracija. Učenici izdvajaju glas I kao glas koje se ponavlja u svim riječima. Učiteljica/učitelj potiče razgovor: Pročitaj prvu riječ. Koje glasove čuješ kad kažeš IVOR? Na kojem mjestu  se nalazi glas I? U kojim se još riječima slovo I nalazi na prvom mjestu? (…u sredini, na kraju riječi?)  Učiteljica/učitelj najavljuje učenje velikog i malog slova I te piše slova (veliko i malo I) na ploču. Učenici opisuju slovo, pišu slovo po zraku, a zatim i u prazan prostor na ploči.  **3. MOJE TIJELO ZNA PISATI**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - slovo I: ustaju potpuno uspravni, ruku stisnutih uz tijelo  - tanko slovo I: okrenu se iz profila  - visoko slovo I: dignu ručice u zrak  - najviše slovo I: stanu i na prste i podignu ruku. Tjelopis nam ujedno služi i kao rekreativna pauza.  **4. RAZLIKUJEM SLOVA**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova.  **Opis aktivnosti:**  Učiteljica/učitelj učenicima dijeli plastelin. Učenici trebaju napraviti tri slova u tri boje i tri veličine. Učiteljica/ učitelj postavlja pitanja: Koje je napravljeno slovo najveće? Koje je najmanje? Nabroji koje su boje tvoja slova. Poredaj slova od najvećeg do najmanjeg.  Rad s Početnicom (5. zadatak): Učenici trebaju među izmiješanim slovima prepoznati slovo I i obojiti ga.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo I zaokruženo i ima krunu. To je zlatno slovo. Učenici pišu veliko slovo I do kraja crtovlja pazeći na razmak među slovima i na smještaj slova u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  **6. UOČAVAM SLOVO U RIJEČIMA**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja.  **Opis aktivnosti:**  IGRA: Učenici stoje u krugu. Svaki učenik treba reći riječ koja počinje slovom I. Učiteljica/učitelj određuje promjenu zadatka - npr. kazuju riječi koje završavaju slovom I.  Učenici promatraju ilustracije u 7. zadatku. Imenuju što se nalazi na sličicama.  Komunikacijska situacija: Što je prikazano na prvoj sličici? Koje glasove čuješ kad kažeš MIŠ? Na kojem se mjestu nalazi glas I? Treba li obojiti slovo I ispod miša?  **7. NETKO ČITA, NETKO SLUŠA**  **Ishod aktivnosti:** učenik sluša jednostavne tekstove iz različitih izvora; sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: učenici razgovaraju o prijateljstvu. Zašto je dobro imati prijatelja? Što najčešće radite s prijateljem? Koje igre volite, a ne možete ih igrati sami? Kako se zove tvoj prijatelj/prijateljica?  Učenici čitači čitaju rečenice u 8. zadatku. Učiteljica/učitelj pita učenike kako znaju gdje završava rečenica te ih upućuje na rečenični znak na kraju rečenice. Analizira se svaka rečenica te uočavaju riječi u kojima se nalazi slovo I. Svi učenici pažljivo slušaju rečenice kako bi znali odrediti ime Ivina prijatelja. Učiteljica/učitelj ime zapisuje na ploču, a učenici u prazno crtovlje. | Jedinica [Slovo I](https://hr.izzi.digital/DOS/104/334.html#block-4094)  Objekt [Igrajmo se radosti.](https://hr.izzi.digital/DOS/104/334.html#block-4094)  Zvučna čitanka: [Slovo I (Gumica u zemlji crtica](https://hr.izzi.digital/DOS/104/633.html#block-8271)  Objekt [Točno ili netočno.](https://hr.izzi.digital/DOS/104/334.html#block-8859)  Objekt [Napišimo veliko i malo slovo I.](https://hr.izzi.digital/DOS/104/334.html#block-6085)  Objekt [I slikopriča ima *i*.](https://hr.izzi.digital/DOS/104/334.html#block-8867) | OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  MAT OŠ – B. 1. 2 – Prepoznaje uzorak i nastavlja niz.  PID OŠ – C. 1. 2 - Predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |